Source: https://fi.kuehne-nagel.com/fi_fi/top-links-finnish/ajankohtaista/arkisto/
Timestamp: 2020-01-21 06:14:39+00:00
Document Index: 17221830

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ']

14.12.2017 | Vuoden viimeinen uutiskirje on julkaistu
Vuoden 2017 viimeinen uutiskirje julkaistiin torstaina 14.12. ja voit lukea sen täältä.
14.12.2017 | Valmis alv-raporttimme helpottaa verotietojen ilmoittamista Verohallinnolle
Kuten tiedotimme 6. marraskuuta, maahantuonnin arvonlisäverotus siirtyy Verohallinnolle 1.1.2018 alkaen. Tämä tarkoittaa, että 31.12.2017 jälkeen hyväksytyistä tullausilmoituksista ei enää makseta maahantuonnin arvonlisäveroa (alv) Suomen Tullille. Jatkossa tavaroiden maahantuonnin alv-ilmoituksen antaja on velvollinen laskemaan ja ilmoittamaan veron perusteen ja määrän oma-aloitteisesti vero-ohjeiden mukaisesti.
Alv-raporttimme avuksi verotietojen ilmoittamiseen
Voimme helpottaa asiakkaidemme verotietojen ilmoittamista Verohallinnolle valmiilla alv-raportilla. Raportille kerätään tiedot muun muassa kauppalaskujen arvosta, tullausarvoista sekä tullauksien alv-arvo ja -osuus. Raportti on tilattavissa joko tullaus- tai kuukausikohtaisesti asiakkaan toiveiden mukaan.
Kuehne + Nagelin tullivakuus hyödynnettävissänne
Asiakkaillamme on myös mahdollisuus hyödyntää Kuehne + Nagelin tullivakuutta, joka vapauttaa asiakkaan omaa pääomaa muuhun käyttöön. Tullille maksettavat maksut pienenevät vuoden vaihteessa käytännön muuttuessa, joten on hyvä hetki pohtia, onko omaa vakuutta syytä ylläpitää vai voisimmeko toimia tässä puolestanne.
Voimme lisäksi toimia ennakkoon maksettujen lähetysten tuontihuolitsijana Suomeen. Asiakkaanamme saatte tällä tavoin kaikki tuontitullattavat lähetykset yhdelle alv-raportille, mikä helpottaa ja nopeuttaa tietojen ilmoittamista verottajalle.
Lisätietoa raportista ja sen hinnoittelusta sekä tullivakuutemme käytöstä saat tarvittaessa Kuehne + Nagelin yhteyshenkilöltäsi tai yhteydenottolomakkeemme kautta.
13.12.2017 | Kiinalaisen uuden vuoden vaikutukset kuljetuksiin
Kiinalaisen uuden vuoden juhlinta alkaa 15.2.2018, josta alkaa viikon mittainen lomakausi Kiinassa. Laiva- ja lentoyhtiöiden rahtikapasiteetti kuitenkin ruuhkautuu jo ennen juhlan alkamista, sillä joulukuussa liikkeelle lähtevät uuden sesongin tuotteet.
Vaikutukset kuljetuksiin
Lentorahdin kysyntä on kasvanut yli kaikkien ennakko-odotusten viime viikkojen aikana, mikä on aiheuttanut viiveitä rahdin kuljetusaikoihin. Kapasiteettipula tulee jatkumaan vaikeana vielä lähiviikkojen ajan. Voit lukea tarkemmin vaikeasta lentorahtitilanteesta 8.12.2017 julkaisemastamme uutisesta Vaikea kapasiteettitilanne aiheuttaa viivästyksiä lentorahtiliikenteessä.
Meriliikenteessä kiinalaisen uuden vuoden aiheuttama ruuhka alkaa jo näkyä, ja sen odotetaan olevan korkeimmillaan tammikuun alusta helmikuun puoleen väliin.
Vaikutukset näkyvät myös raideliikenteessä. Erityisesti viikkojen 5-7 lähdöt täyttyvät nopeasti eikä lähtöjä ole lainkaan kiinalaisen uuden vuoden aikaan.
Suosittelemme asiakkaitamme lähettämään meille kuljetustilaukset mahdollisimman ajoissa, jotta saamme varattua tilat lento- ja merikuljetuksillenne hyvissä ajoin. Asiakkaidemme on myös hyvä varmistaa, ettei toimitusajankohtaa suunnitella kiinalaisen uuden vuoden juhlapyhille.
Teemme parhaamme varmistaaksemme kuljetusten sujuvuuden. Tarvittaessa saat lisätietoja omalta Kuehne + Nagel -yhteyshenkilöltäsi.
8.12.2017 | Vaikea kapasiteettitilanne aiheuttaa viivästyksiä lentorahtiliikenteessä
Lentorahdin kysyntä on kasvanut yli kaikkien ennakko-odotusten, mikä on aiheuttanut valitettavia viiveitä rahdin kuljetusaikoihin viime viikkojen aikana. Yllättävää on ollut ruuhkan pitkäkestoisuus, ja sen odotetaan jatkuvan vaikeana lähiviikkojen ajan. Pitkään alalla työskennelleet sanovat, että he eivät ole koskaan aiemmin nähneet vastaavaa kysyntäpiikkiä.
Rahtitilan kysyntä on ollut perinteisesti loppuvuodesta voimakasta Aasiasta Eurooppaan ja Pohjois-Amerikkaan peak seasonin aikana. Nyt rahtikapasiteetista on huutava pula myös Euroopasta Amerikan mantereelle ja Aasiaan. Käytännössä kaikki tärkeimmät lentorahdin kuljetusreitit ovat ruuhkaisia tällä hetkellä ja viiveet ovat olleet useita päivä.
Aihe on ollut viime aikoina usein esillä. Muun muassa The Loadstar julkaisi aiheesta uutisen ”A Christmas bonus for carriers as demand for air freight capacity 'goes crazy'”
Rahtikapasiteetti ei enää pysty vastaamaan kysynnän kasvuun
Syynä kysynnän rajuun kasvuun on ollut ennen kaikkea eCommerce-kaupan kasvu maailmalla ja samalla investointitavaroiden kysynnän kasvu taloustilanteen elpyessä maailmanlaajuisesti. Pitkään jatkunut tilanne on heijastunut voimakkaasti rahtihintoihin, kun lentoyhtiöiden tarjoama rahtikapasiteetti ei ole enää pystynyt vastaamaan kysynnän kasvuun. Tästä johtuen niukasta rahtitilasta ollaan valmiit maksamaan aikaisempaa korkeampaa hintaa. Lentorahdin dynaamisuus on täten muuttunut vuosia jatkuneesta erityisesti ”belly”-kapasiteetin kasvusta voimakkaaseen rahdin kysynnän kasvuun.
Myös lentorahtiterminaalien käsittelykapasiteetti on ollut koetuksella: käsittelyajat ovatkin pidentyneet ja terminaaleissa on ollut pulaa rahdin käsittelijöistä. Lisäksi Frankfurtin ja São Paulon kentillä on ollut lakkoja, jotka ovat hidastaneet rahdin kulkua.
Vastaava kehitys näkyy myös selkeästi Suomen viennissä ja tuonnissa: rahtitilojen varaus- ja kuljetusajat ovat pidentyneet, kun useat mantereiden väliset lennot ovat suljettu buukkauksilta monta päivää etukäteen. Air Bridgen B747-rahtilentojen peruuttaminen Helsinkiin ja Helsingistä sekä joulupostiliikenne vaikeuttavat rahtitilannetta täällä entisestään.
Kuehne + Nagel tekee kaikkensa turvatakseen asiakkaidensa lähetysten toimitusvarmuutta tässä äärimmäisen vaikeassa markkinatilanteessa. Pyydämmekin asiakkaittamme tekemään rahtitilavaraukset mahdollisimman ajoissa ja ottamaan huomioon lentorahdin tämänhetkisen tilanteen. Yhteyshenkilönne antaa asiasta lisätietoa.
30.11.2017 | Maantieliikenteen polttoainelisä 11.12.2017
Euroopan maantieliikenteen polttoainelisä 11.12.2017 alkaen on 2,70%.
22.11.2017 | Uutiskirje 5/2017 on julkaistu
Vuoden 2017 viides uutiskirje on julkaistu 21.11. ja voit lukea sen täältä.
20.11.2016 | Joulunajan poikkeukset kuljetusaikatauluissa
Toimistomme, terminaalimme sekä varastomme ovat suljettuina itsenäisyyspäivänä 6.12., joulupäivänä 25.12., tapaninpäivänä 26.12. sekä uudenvuodenpäivänä 1.1.2018.
Kappaletavaraliikenteen viimeinen vientilähtö Suomesta ennen joulun pyhiä on perjantaina 22.12. Buukkaukset tähän lähtöön tulee jättää torstaihin 21.12. klo 9:00 mennessä.
Kappaletavaraliikenteen viimeinen vientilähtö Suomesta ennen vuoden vaihdetta on perjantaina 29.12. Buukkaukset tähän lähtöön tulee jättää torstaihin 28.12. klo 9:00 mennessä.
Vientiliikenteen viimeiset kuljetukset Eurooppaan ennen joulun pyhiä lähtevät Vantaan terminaalistamme tiistaina 19.12.
Saksaan, Hollantiin, Belgiaan, Luxemburgiin, Italiaan, Iso-Britanniaan ja Ruotsiin perjantaina 15.12.
Muualle Eurooppaan tiistaina 12.12.
Saksasta ja Iso-Britanniasta perjantaina 22.12.
Muualta Euroopasta perjantaina 15.12.
Viikosta 1 alkaen vienti- ja tuontilähdöt ajetaan normaalilla aikataululla.
16.11.2017 | Yhteissähköpostiosoitteet käyttöön Vantaan merituontiosastollamme
Vantaan merituonnin asiakaspalvelussa siirrymme käyttämään yhteissähköpostiosoitteita maanantaista 20.11.2017 alkaen. Muutoksella pyrimme palvelemaan teitä entistä paremmin ja vastaamaan sähköposteihinne entistä nopeammin myös esimerkiksi lomien aikana.
knhel.seaimport.cs@kuehne-nagel.com
bookkaukset
laivaustarkistukset
asiat, jotka koskevat uutta tilaustanne tai matkalla olevaa lähetystänne
Operational Service Team
knhel.seaimport.ops@kuehne-nagel.com
tullaukset
asiat, jotka liittyvät jo maahan saapuneen lähetyksenne hoitoon
Voit ottaa meihin yhteyttä edelleen myös puhelimitse: +358 201 611 660.
Lisätietoja muutoksesta saat Kuehne + Nagel -yhteyshenkilöltänne.
8.11.2017 | Yleislakko Katalonian alueella tänään 8.11.
Kataloniassa pidetään tänään yleislakko. Se tulee vaikuttamaan varsinkin alueen sisäisiin kuljetuksiin, sillä yli 45 tietä on suljettu.
Kuehne + Nagel Barcelonan toimisto avaa ovensa normaalisti, mutta valitettavasti emme pysty takaamaan normaalia palvelutasoa lakon takia.
6.11.2017 | Maahantuonnin arvonlisäverotus siirtyy Verohallinnolle 1.1.2018
Maahantuonnin arvonlisäverotus siirtyy Verohallinnolle 1.1.2018 alkaen eli 31.12.2017 jälkeen hyväksytyistä tullausilmoituksista ei enää makseta maahantuonnin arvonlisäveroa (alv) Suomen Tullille. Muutos koskee arvonlisäverovelvollisten rekisteriin merkittyjen yritysten tuontilähetyksiä.
Jatkossa tavaroiden maahantuonnin alv-ilmoituksen antaja on velvollinen laskemaan ja ilmoittamaan veron perusteen ja määrän oma-aloitteisesti vero-ohjeiden mukaisesti.
1.1.2018 alkaen Suomen Tulli vahvistaa vain tullausarvon, mutta ei alv-arvoa. Tulli ei myöskään ilmoita alv-arvoa tullauspäätöksessä, vaan tavaroiden maahantuojan vastuulla on sisällyttää tullaus- ja alv-arvot ja -erät omaan alv-ilmoitukseensa.
Verohallinnon tarkemmat menettelyohjeet, mukaan lukien alv-ilmoitusten korjausohje, löytyvät Verohallinnon nettisivuilta.
Alv-raporttimme helpottaa veroilmoituksen tekemistä
Haluamme tehdä muutoksesta mahdollisimman vaivatonta asiakkaillemme, joten heillä on vuoden vaihteen jälkeen mahdollisuus tilata kauttamme heidän tuontilähetyksiään koskeva alv-raportti. Lisäksi, asiakkaillamme on edelleen mahdollisuus hyödyntää Kuehne + Nagelin tullivakuutta tullien osalta.
Kuehne + Nagelin yhteyshenkilönne antaa asiasta lisätietoa.
6.11.2017 | Maantieliikenteen polttoainelisä 13.11.2017 alkaen
Euroopan maantieliikenteen polttoainelisä 13.11.2017 alkaen on 1,30%.
27.10.2017 | Italiassa yleislakko 30.-31.10.
Italian suurimmat liitot ovat ilmoittaneet olevansa lakossa 30.-31.10. Lakko tulee vaikuttamaan pääasiassa kuljetuksiin, mutta se ulottuu myös muun muassa terminaali- ja varastotoimintoihin Italiassa.
Lisäksi Genovan alue on ilmoittanut paikallisesta lakosta, joka on 2.-3.11.
Lakko vaikuttaa siis Italiassa koko viikon 44 logistiikkatoimintoihin, sillä keskiviikko 1.11. on kansallinen pyhäpäivä myös Italiassa.
25.10.2017 | Euroopan juhlapyhät aiheuttavat viivästyksiä kuljetuksiin lokakuun lopussa
Osassa Saksaa vietetään juhlapyhää tiistaina 31.10. Keskiviikkona 1.11. juhlittavaa pyhäinpäivää vietetään myös muualla Euroopassa . Näistä juhlapyhistä johtuen maantiekuljetustemme toimitusajat pitenevät 1-2 päivällä viikolla 44.
23.10.2017 | Työseisaus Hangon satamassa
Hangon sataman työntekijät ovat aloittaneet työseisauksen tänään maanantaina 23.10. klo 12:25. Seisauksen kestoa ei vielä tiedetä. Työseisaus aiheuttaa viivästyksiä tuontikuljetuksiimme.
Päivitämme nettisivuillemme lisätietoja, kun työseisauksen eteneminen varmistuu.
*Päivitys 24.10.
Sataman työntekijät saapuivat maanantai-iltana takaisin töihin. Satama toimii taas normaalisti.
17.10.2017 | Uusi mobiilioptimoitu kuehne-nagel.com-sivusto julkaistu
Olemme optimoineet globaalit www.kuehne-nagel.com-nettisivumme skaalautumaan eri mobiililaitteille sopiviksi. Tämän muutoksen myötä aikaisemmin käytössämme ollut KN Login –mobiiliaplikaatio iPhoneille on poistunut käytöstämme. Nyt voit älypuhelimesi merkistä ja mallista riippumatta käydä muun muassa seuraamassa lähetyksiesi kulkua uudistuneiden nettisivujemme kautta.
5.10.2017 | Maantieliikenteen polttoainelisä 9.10.2017 alkaen
Euroopan maantieliikenteen polttoainelisä 9.10.2017 alkaen on 1,30%.
2.10.2017 | Kataloniassa yleislakko 3.10.2017
Ilmapiiri Kataloniassa on kiristynyt eilisen kansanäänestyksen seurauksena. Kataloniassa järjestetään huomenna 3.10. yleislakko, joka tulee vaikuttamaan alueen kuljetuksiin merkittävästi.
Kuehne + Nagelin Barcelonan toimipisteet avaavat ovensa normaalisti, mutta emme lakon takia pysty takaamaan normaalia palvelutasoa.
25.9.2017 | Uutiskirje 4/2017 on julkaistu
Vuoden 2017 neljäs uutiskirje on julkaistu 22.9. ja voit lukea sen täältä.
21.9.2017 | Maahantuonnin arvonlisäverotus siirtyy Tullilta Verohallinnon tehtäväksi
Tullilta saamamme tiedon mukaan maahantuonnin arvonlisäverotus siirretään Verohallinnon tehtäväksi 1.1.2018 alkaen.
Lisätietoja Tullin tiedotteesta sekä Valtioneuvoston kanslian tiedotteesta.
21.9.2017 | EU:n ja Kanadan välisen CETA-sopimuksen väliaikainen soveltaminen on alkanut
EU:n ja Kanadan välisen CETA-sopimuksen väliaikainen soveltaminen alkoi 21.9.2017.
Euroopan union virallinen lehti (16.9.2017)
Tullin asiakastiedote 2.5.2017
15.9.2017 | Kiinan Golden Week -juhlaa vietetään viikolla 40
Kiinassa vietetään Golden Week -juhlaa viikolla 40. Huomioittehan, että muutaman seuraavan viikon ajan lentorahtikapasiteetti saattaa olla normaalia tiukemmalla, mikä toteutuessaan näkyy lentorahtilähetysten tavallista pidempinä kuljetusaikoina.
Myös varustamojen kapasiteettia pienennetään Golden Week -juhlan aikana.
Pyydämme tekemään kuljetustilauksenne hyvissä ajoin, jotta ehdimme varata tilat kuljetuksillenne ajoissa.
Lisätietoja juhlaviikon vaikutuksista liikenteeseen saat Kuehne + Nagel -yhteyshenkilöltäsi.
7.9.2017 | Kunnostustöitä KN Eurasia Expressin reitillä
Puolassa kunnostustyöt aiheuttavat viiveitä rahtikuljetuksille 10.9. alkaen. Lisätietoja aiheesta alla olevasta tiedotteesta.
KN Eurasia Express News: Congestion and repair works in Poland (Brest – Małaszewicze)
In recent weeks you might have noticed delays on the KN Eurasia Express route.
We would like to inform you that construction works carried out by the company PKP at Malasszewicze has caused difficulties and delays in operation.
Further construction work will lead to a shut-down of wide gauge tracks.
Especially during the following days this will have direct impacts on operations:
10th and 15th of September: part time closure of wide gauge
11th to 14th of September: total closure of wide gauge
Additionally there will be some ongoing roadworks on normal gauge which will cause minimum capacities during transit. Overall this will have the following effects:
Delays at the Malaszewicze/Brest border crossing
Difficulties in the rail connection between Malaszewicze and Germany
Furthermore we have received the following general information on construction plans:
Timing: Between 2017 and 2020
Scope: Individual parts of track-network
Effect: Temporary capacity shortage
We will monitor the construction work continuously and will stay in close dialogue with the platform carrier to keep you up to date.
Please contact your local Kuehne + Nagel service contact or rail desk, if you need any further information.
7.9.2017 | Maantieliikenteen polttoainelisä 11.9.2017 alkaen
Euroopan maantieliikenteen polttoainelisä 11.9.2017 alkaen on 0,00%.
31.8.2017 | Hurrikaani Harveyn vaikutukset kuljetuksiin
Harvey-hurrikaani riehuu Pohjois-Amerikan eteläosassa. Houstonin alueella Teksasissa satoi yli 130 cm vettä. Sade on loppunut Houstonissa, mutta noin kolmasosa alueesta on veden peitossa. Hurrikaani on tällä hetkellä matkalla Teksasista kohti Louisianaa, Arkansasia ja Tennesseetä.
Kuehne + Nagelin toimistot Houstonin alueella ovat olleet suljettuina ja suunniteltu avattavan tänään 31.8. vajaalla miehityksellä, sillä tulvat ovat tukkineet tiet. Henkilöstömme sekä toimitilamme ovat pysyneet vahingoittumattomina.
Lentokentät (Hobby ja George Bush Intercontinental) ovat suljettu. Tällä hetkellä George Bush Intercontinental Airport (IAH) odotetaan aukeavan tänään 31.8., mutta koska tämä ei ole varmaa, rahtilähetysten toimittaminen ja nouto ei ole todennäköisesti mahdollista, sillä rahdin käsittelijät eivät välttämättä palaa töihin vielä.
Myös satamat ovat suljettu.
Tulvat ovat vahingoittaneet maanteitä merkittävästi, minkä johdosta kulku Houstoniin on erittäin haasteellista. Myös raideliikenne on suljettu Teksasin ja Louisianan rannikoilla.
Seuraamme ja tiedotamme tilanteen etenemisestä nettisivuillamme.
30.8.2017 | Mumbain rankkasateet rajoittavat kuljetuksia
Mumbaissa kärsitään rankkasateista, jotka alkoivat eilen ja joiden ennustetaan jatkuvan vielä pari päivää. Sateesta johtuvat tulvat rajoittavat paikallisten toimistojen toimintaa ja lähetysten liikkuvuutta. Muun muassa lentokentän rahtiterminaali tulvii, minkä johdosta vientilähetykset on osittain pysäytetty niiden turvallisuuden takia.
Tilanteen odotetaan normalisoituvan loppuviikon aikana.
Tarkempia lähetyskohtaisia tietoja voit tiedustella Kuehne + Nagel -yhteyshenkilöltäsi.
30.8.2017 | Loppuvuoden huippusesonki alkamassa - lentorahtikapasiteetti tiukilla
Lentorahtikapasiteetin kysyntä on kasvamassa loppuvuotta kohden ja huippusesonki (Peak Season) on alkamassa Kiinasta, Hong Kongista ja Taiwanista lähtevien lähetysten osalta jo syyskuun alussa.
Kuehne + Nagel pyrkii turvaamaan asiakkaidemme liikenteiden sujuvuuden myös huippusesongin aikana. Pyydämme asiakkaitamme kuitenkin tekemään kuljetustilaukset mahdollisimman aikaisessa vaiheessa.
Lisätietoja tilanteensa saat omalta Kuehne + Nagel -yhteyshenkilöltäsi.
4.8.2017 | Maantieliikenteen polttoainelisä 14.8.2017 alkaen
Euroopan maantieliikenteen polttoainelisä 14.8.2017 alkaen on 0,00%.
7.7.2017 | Poikkeuksia Italian maantiekuljetuksissa elokuussa
Heinä- ja elokuussa vilkkaimpana käyvä Etelä-Euroopan kesälomakausi voi aiheuttaa viiveitä maantiekuljetuksiimme.
Suurimmat vaikutukset kohdistuvat elokuuhun, jolloin melkein koko Italia hiljentyy kesäloman viettoon. Tänä aikana emme pääsääntöisesti toimita Italiaan tai Italiasta lähetyksiä.
Terminaalit ovat auki 7.-27. elokuuta, mutta Italiassa ei pääsääntöisesti tapahdu noutoja eikä jakeluja tänä aikana.
Suomesta Italiaan perjantaina 28.7.
Italiasta Suomeen perjantaina 4.8.
Ensimmäiset lähtö kesälomakauden jälkeen lähtevät
Suomesta Italiaan perjantaina 25.8
Italiasta Suomeen perjantaina 1.9.
3.7.2017 | Maantieliikenteen polttoainelisä 10.7.2017 alkaen
Euroopan maantieliikenteen polttoainelisä 10.7.2017 alkaen on 0,00%.
28.6.2017 | Varustamo Maersk joutunut kyberhyökkäyksen kohteeksi
Maersk on joutunut globaalisti Petja-kyberhyökkäyksen kohteeksi tiistaina 27.6. Tämä vaikuttaa Maerskin järjestelmiin tällä hetkellä. Kyberhyökkäys aiheuttanee viiveitä kuljetuksiin.
Seuraamme aktiivisesti tilannetta ja pyrimme omalta osaltamme pitämään vaikutukset asiakkaiden kuljetuksiin mahdollisimman vähäisinä.
15.6.2017 | Uutiskirje 3/2017 on julkaistu
Vuoden 2017 kolmas uutiskirje on julkaistu 15.6. ja voit lukea sen täältä.
13.6.2017 | Qatarin haastavaan tilanteeseen selkeyttä
Kun tieto Lähi-Idän diplomaattisesta kriisistä julkaistiin, varustamot alkoivat miettiä vaihtoehtoja rahdin kuljettamiseksi Qatariin. Meillä on nyt tarjota asiakkaillemme eri laivayhteyksiä Qatariin Omanin Salalahin kautta. Uusi yhteys tulee hieman nostamaan reitin merirahtihintoja.
Lisätietoja tilanteesta ja hinnoista saat Kuehne + Nagel -yhteyshenkilöltäsi.
8.6.2017 | Intian monsuunikausi alkaa: lähetysten pakkaamiseen kiinnitettävä erityishuomiota
Intian monsuunikausi on alkamassa ja pyydämme asiakkaitamme kiinnittämään erityishuomiota Intian lähetysten pakkauksiin. Ilman kunnollista pakkaamista, lähetys voi kärsiä suuriakin vaurioita ja vaarantaa lähetyksen sisältävien tuotteiden laadun ennen toimitusta määränpäähän.
Pyydämme teitä jakamaan tämän tiedon myös alihankkijoillenne, jos he ovat vastuussa lähetyksen käsittelystä.
Lisätietoa pakkausohjeista ja monsuunikauden aikaisista määräyksistä saat Kuehne + Nagel -yhteyshenkilöltäsi.
8.6.2017 | Liikennerajoituksia Qatariin
Lähi-Idässä diplomaattisen kriisin takia varustamot ja lentoyhtiöt ovat joutuneet asettamaan liikennerajoituksia Qatariin. Rajoitukset koskevat ensisijaisesti Qatarin ja kriisiin osallistuvien maiden (Saudi Arabia, Egypti, Jemen, Arabiemiraatit, Libya ja Bahrain) välisiä yhteyksiä.
Varustamoilta saamamme tiedon mukaan rajoitukset saattavat laajentua koskemaan muitakin laivayhteyksiä Qatariin. Qatar Airways on ilmoittanut operoivansa normaalisti muihin kuin edellä mainittuihin maihin.
Pahoittelemme asiakkaillemme liikennerajoituksista koituvaa haittaa ja mahdollisia lisäkustannuksia.
Lisätietoja tilanteesta saat omalta Kuehne + Nagel –yhteyshenkilöltäsi.
6.6.2017 | Juhannuksen poikkeukset aukioloissa ja liikenteessä
Toimistomme, varastomme sekä terminaalimme ovat suljettu juhannusaattona 23. kesäkuuta.
Juhannusta edeltävät viikot tulevat olemaan ruuhkaisia kuljetusten osalta. Tämän vuoksi pyydämmekin Teitä tekemään kuljetustilauksenne hyvissä ajoin. Huomioittehan myös, että Saksassa alkaa heinäkuussa lauantain raskaan liikenteen ajokielto, joka omalta osaltaan hidastaa autojen kulkua kesän aikana.
Maantiekuljetusten viimeiset vientilähdöt ennen juhannusta lähtevät maasta torstaina 22 kesäkuuta. Juhannuksen pitkän viikonlopun vuoksi tuonnissa voi olla viivästyksiä viikolla 26.
Meriviennin kappaletavarakuljetukset sekä osa lentoviennin lähetyksistä lähtevät Suomesta juhannusviikolla perjantain sijasta torstaina.
Lisätietoja juhannuksen poikkeusaikatauluista saat omalta Kuehne + Nagel –yhteyshenkilöltäsi.
5.6.2017 | Maantieliikenteen polttoainelisä 12.6.2017 alkaen
Euroopan maantieliikenteen polttoainelisä 12.6.2017 alkaen on 1,30%.
5.6.2017 | Haasteita Pohjois-Euroopan suurissa satamissa
Pohjois-Euroopan suurissa satamissa (Bremerhaven, Rotterdam) on tuotannollisia haasteita, jotka vaikuttavat Suomeen liikennöivien feeder-alusten aikataulujen paikkaansa pitävyyteen, sekä väistämättä ajan myötä myös kaluston saatavuuteen feeder-maissa.
Bremerhavenin tilanteeseen vaikuttaa tällä hetkellä sekä NTB:llä että MSC Gatella laituritilan ruuhkautuminen, joka hidastaa operointia merkittävästi. MSC Gatella on lisäksi haasteita työvoiman saatavuuden kanssa. Tästä johtuen laivat operoivat jopa 4-5 päivää suunniteltua myöhemmin.
Rotterdamin laiturikapasiteetti on jatkuvasti täydessä käytössä ja laivojen pienilläkin lastausikkunasta myöhästymisillä on kerrannaisvaikutuksia.
Teemme parhaamme, että tilanteesta ei koituisi haittaa asiakkaillemme. Pyydämme kuitenkin varautumaan viivästyksiin, sillä tilanteen odotetaan jatkuvan haasteellisena läpi kesän.
Lähde: Maersk Finland Oy
29.5.2017 | Kiinalaisten rauta- ja teräsputkien lopullinen polkumyyntitulli voimaan 13.5.2017
16.5.2017 | Satamalakko uhkaa Espanjan satamia 24.5.2017 alkaen
Espanjan ahtaajien ammattiliitto on ilmoittanut aloittavansa kahdeksan päivää kestävän lakon, joka pidetään kahdessa osassa: neljä päivää toukokuussa ja loput kesäkuussa. Saamiemme tietojen mukaan ahtaajat protestoivat lakon avulla perjantaina 12.5. hyväksyttyä Royal Decree -satamareformilakia, joka mahdollistaa joustavamman palkkausjärjestelmän ja liittoon kuulumattomien satamatyöntekijöiden palkkaamisen.
Lakko vaikuttaa kaikkiin Espanjan satamiin erityisesti maanantaisin, keskiviikkoisin ja perjantaisin. Lakkopäivät ovat seuraavat:
Viikko 21: ke 24.5. ja pe 26.5.
Viikko 22: ma 29.5., ke 31.5. ja pe 2.6.
Viikko 23: ma 5.6., ke 7.6. ja pe 9.6.
Teemme parhaamme, että tilanteesta ei koituisi haittaa asiakkaillemme. Samalla pyydämme kuitenkin varautumaan viivästyksiin, sillä lakko aiheuttaa vakavia häiriöitä satamien normaaliin toimintaan.
15.5.2017 | Tavarankuljettajien lakko Karachissa
Tavarankuljettajien lakko jatkuu Pakistanin Karachissa. Lakkoon osallistuvat protestoivat Sindhin tuomioistuimen määräystä rajoittaa raskaiden ajoneuvojen ajamista kaupungissa. Paikallinen kuljetusliitto on ilmoittanut jatkavansa lakkoa, kunnes heidän vaatimuksensa hyväksytään.
Teemme parhaamme, että tilanteesta ei koituisi haittaa asiakkaillemme. Samalla pyydämme kuitenkin varautumaan viivästyksiin, sillä lakko aiheuttaa häiriöitä sekä noutoihin että jakeluihin Karachinin alueella.
11.5.2017 | Osittainen työsulku Göteborgin satamassa 19.5.-30.6.2017
Göteborgin satamassa aloitetaan satamatyöntekijöiden osittainen työsulku perjantaina 19.5., mikä tulee kestämään aina perjantaihin 30.6. saakka. Satama palvelee tuona aikana rajatusti asiakkaita.
Pyrimme käyttämään muita satamia työsulun aikana, jotta sen vaikutukset asiakkaidemme lähetyksiin jäisivät mahdollisimman vähäisiksi.
Lisätietoja työsulusta löytyy APM Terminals:n tiedotteesta.
Lähde: APM Terminals
8.5.2017 | EU:n ja Kanadan välinen vapaakauppasopimus julkaistu
Uusi vapaakauppasopimus Euroopan unionin ja Kanadan välillä on julkaistu 14.1.2017. Vapaakauppasopimus muun muassa vapauttaa tietyt alkuperätuotteet tuontitulleista maiden välisessä kaupassa.
Tullietuuksien saaminen edellyttää viejiltä rekisteröitymistä: EU-viejien täytyy rekisteröityä EU:n REX-tietokantaan, jotta he voivat laatia sopimuksen mukaisia alkuperäilmoituksia.
Sopimusta ei vielä sovelleta. Tulli tiedottaa soveltamisen alkamisesta omilla nettisivuillaan.
Lue koko uutinen Tullin nettisivuilta.
2.5.2017 | Service tax pois käytöstä Intian prepaid-lähetyksistä
Kerroimme helmikuussa, että Intian verotuskäytäntö muuttui 22.1.2017, minkä jälkeen prepaid-lähetyksissä merirahdista sekä merirahtilisistä kerättiin 4,5% vero (service tax).
Saimme tiedon, että vero on poistettu käytöstä prepaid-lähetyksistä 23.4.2017.
27.4.2017 | Maantieliikenteen polttoainelisä 8.5.2017 alkaen
Euroopan maantieliikenteen polttoainelisä 8.5.2017 alkaen on 1,30%.
0% (12.12.2016 - 8.1.2017)
27.4.2017 | Venezuelassa rauhatonta: viivästykset noudoissa ja jakeluissa mahdollisia
Venezuelan oppositio on järjestänyt hallitusta vastaan viime viikosta lähtien mielenosoituksia ja protesteja, joista suurin osa on keskittynyt suuriin kaupunkeihin, kuten Caracas, Valencia ja Maracaido. Mielenilmausten odotetaan voimistuvan ja leviävän myös muualle maahan.
Tilanne ei toistaiseksi vaikuta lentoliikenteeseen, mutta lähetyksissä voi olla viiveitä mielenosoitusten ja tiesulkujen häiritessä noutoja ja jakeluja.
Teemme parhaamme sekä Suomessa että Venezuelassa, että tämä haastava tilanne ei vaikuttaisi asiakkaidemme kuljetuksiin.
26.4.2017 | Muutoksia Puolan kuljetuskäytäntöihin: SENT-järjestelmä käyttöön 1.5.2017
Muutos koskee yli 500 kilon tai 500 litran lähetyksiä, jotka menevät Puolaan, lähtevät sieltä tai kulkevat sen kautta. Tällaiset lähetykset tarvitsevat SENT-järjestelmän tunnuksen, jonka saa ilmoittamalla lähetyksen tiedot Puolan hallinnon PUESC-järjestelmään (Platforma Usług Elektronicznych Skarbowo -Celnych). Tunnus on voimassa 10 päivää.
Määräys koskee seuraavia tuotteita:
Motor fuels and derivatives
Ethyl alcohol tainted (partially and totally)
Defrosters based on ethyl alcohol
Asiakkaidemme tulee huolehtia SENT-järjestelmän tunnuksen hankkimisesta lähetykselleen ja ilmoitettava se Kuehne + Nagelille. Tunnuksen tulee olla kuljetusasiakirjojen mukana, kun lähetys saapuu ja lähtee Puolasta. Puolan valtio langettaa tunnistenumeron puuttumisesta rangaistusmaksun 1.5.2017 alkaen.
Lisätietoja uudesta käytännöstä saat Kuehne + Nagel -yhteyshenkilöltäsi.
19.4.2017 | Ruuhkaa Shanghain satamissa
Shanghain satamissa (YangShan ja WGQ) on ollut ruuhkaa huhtikuun alusta lähtien, mikä johtuu muun muassa ylibuukatuista rahtialuksista, uusien allianssien myötä muuttuneista aikatauluista sekä sumuisesta säästä. Ruuhkan odotetaan laantuvan toukokuun alkupuolella.
Teemme parhaamme, että tilanteesta ei koituisi haittaa asiakkaillemme. Samalla pyydämme kuitenkin varautumaan viivästyksiin.
12.4.2017 | Uutiskirje 2/2017 on julkaistu
Vuoden 2017 toinen uutiskirje on julkaistu 11.4. ja voit lukea sen täältä.
10.4.2017 | Muutoksia Finnairin kesäkauden liikenteessä
Finnair on ilmoittanut tekevänsä seuraavia muutoksia heidän kesäkauden liikenteeseen väliaikaisen miehistö- ja lentokonepulan vuoksi:
Helsinki-Miami-Helsinki -lento poistuu aikataulusta 4.5.-29.9.2017 väliseksi ajaksi
toukokuun aikana Helsinki-Chicago-Helsinki -lentoja vähennetään neljästä kahteen
5.4.2017 | Maantieliikenteen polttoainelisä 10.4.2017 alkaen
Euroopan maantieliikenteen polttoainelisä 10.4.2017 alkaen on 1,30%.
16.3.2017 | Ilmailualan Unionin mahdollinen tukilakko huomenna perjantaina 17.3.
Mahdollinen työtaistelu Helsinki Vantaan lentokentällä huomenna 17. maalis- kuuta vaikuttaa lentoliikenteen lisäksi rahdin kulkuun. Työtaistelu liittyy Ilmailualan Unionin ja Paltan väliseen työkiistaan koskien Airpro Oy:n työsopimusasioita.
Lakon aikana esimerkiksi Finnair ei ota rahtia kapearunkoisiin matkustajakoneisiinsa eikä myöskään Bangkokin AY096-lennolle 17. maaliskuuta. Lisäksi Finnair lastaa laajarunkoisiin matkustajalentoihin normaalia vähemmän rahtia lakon aikana. Finnair tiedottaa lakon vaikutuksista omilla nettisivuillaan: Finnairin perutut lennot ja Finnairin saapuvat ja lähtevät lennot.
Kuehne + Nagel on pahoillaan lakon vaikutuksista asiakkailleen ja tekee parhaansa viiveiden välttämiseksi. Lentorekat Suomesta toimivat tämänhetkisen tiedon mukaan normaalisti. Yhteyshenkilönne Kuehne + Nagelilla antaa asiasta tarkempaa tietoa.
13.3.2017 | Pääsiäisen vaikutukset kuljetuksiin
Pääsiäistä vietetään tänä vuonna 14.-17. huhtikuuta, jolloin toimistomme Suomessa ovat kiinni. Pääsiäisestä johtuvat poikkeukset kuljetuksiin on listattu alle kuljetusmuodoittain.
Osakuormien sekä kappaletavaraliikenteen viimeiset vienti- ja tuontilähdöt ennen pääsiäistä lähtevät torstaina 13. huhtikuuta. Euroopan kappaletavaraterminaalit ovat suljettu koko pääsiäisen ajan - purut ja lastaukset jatkuvat normaalisti 18. huhtikuuta. Hoidamme täydet kuormat erillisten sopimusten mukaan.
Kappaletavaraliikenteen viimeinen vientilähtö ennen pääsiäistä lähtee Suomesta torstaina 13. huhtikuuta. Buukkaukset tähän lähtöön tulee jättää keskiviikkona 12. huhtikuuta klo 10:00 mennessä. Kappaletavaraterminaali on suljettu koko pääsiäisen ajan.
10.3.2017 | Päivitys: Ilmailualan Unionin mahdollinen tukilakko tänään perjantaina 10.3.
Mahdollinen työtaistelu Helsinki Vantaan lentokentällä tänään 10. maaliskuuta vaikuttaa myös lentoliikenteeseen ja rahdin kulkuun. Työtaistelu liittyy Ilmailualan Unionin ja Paltan väliseen työkiistaan koskien Airpro Oy työsopimusasioita.
Finnair varautuu peruuttamaan monia lentojaan ja samalla sulkemaan rahtiterminaalinsa varaston lakon ajaksi. Finnair ei myöskään ota rahtia kapearunkoisiin matkustajakoneisiinsa lakon aikana eikä Bangkokin lennolle, AY096, 10. maaliskuuta. Lisäksi Finnair peruttaa lennon AY057 Helsingistä Shanghaihin 10. maaliskuuta ja paluulennon AY058 Shanghaista Helsinkiin 11. maaliskuuta. Finnair tiedottaa lakon vaikutuksista myös omilla nettisivuillaan: Finnairin perutut lennot ja Finnairin saapuvat ja lähtevät lennot.
8.3.2017 | Ilmailualan Unionin mahdollinen tukilakko perjantaina 10.3.
Lentoyhtiöiden terminaalioperaattorit ovat ilmoittaneet Ilmailualan Unioni IAU ry:n mahdollisen tukilakon vaikutuksesta heidän toimintaansa. IAU:n ja Airpron väliseen työkiistaan liittyvän tukilakon ajankohdaksi on ilmoitettu perjantai 10. maaliskuuta kello 15:00 – 19:00.
Lentoyhtiöiden terminaalioperaattorit ovat pyytäneet varautumaan viivästyksiin tuontiluovutusprosessissa ja pyytäneet huolintaliikkeitä aikaistamaan vientilähetysten toimituksia terminaaliin.
7.3.2017 | Ratkaisumme meriviennin rahtitilan vaikeaan saatavuuteen: LCL-kappaletavara- ja junakuljetukset
Vaikka merirahdin täyskonttiviennin rahtitilan saaminen on tällä hetkellä haasteellista Kauko-Idän, Lähi-Idän ja Intian suuntaan, tarjoamme eri kuljetusvaihtoehtoja näihin kohteisiin.
Meillä on vientiliikenteessä viikottaiset lähdöt Suomesta Kuehne + Nagelin Antwerpenin LCL-hubiin, joka mahdollistaa valtavan määrän kohteita, joihin voimme kuljettaa isompiakin lähetyksiä. Laivarahtiin verrattuna maantieyhteys mantereelle tarjoaa nopeammat kuljetusajat määrämaahan: sekä satamiin että sisämaan kohteisiin. Meillä on yli sata Antwerpenista lähtevää suoraa kohdetta ja ne kattavat kaikki mantereet.
Voimme myös kuljettaa täydet konttinne sekä kappaletavaranne junakuljetuksena Kiinaan.
Hintatiedustelut ja lisätietoja kuljetuksista saat Kuehne + Nagel -yhteyshenkilöiltänne.
3.3.2017 | Merirahdin rahtitilasta pulaa Kauko-Idän suuntaan
Merirahdin rahtitila viennissä Kauko-Idän suuntaan on tiukentunut viikko toisensa jälkeen ja tällä hetkellä tilanne on haasteellinen. Markkinoilla useampi varustamo on ottanut käyttöönsä bookkauskiellon eivätkä toistaiseksi ota vastaan uusia vientibookkauksia Kauko-Itään. Syitä tähän on monia, kuten Hampurin syväysongelmat, Keski-Euroopan lisääntyneet vientimäärät sekä uusien varustamoallianssien vaikutukset.
Tilanne on sama myös Lähi-Idän ja Intian suuntaan, sillä Kauko-Idän aluksien rahtitilaa käytetään myös kyseisille alueille. Hallitakseen tilannetta, jotkin varustamot ovat saattaneet sulkea valtamerialuksia uusilta vientibookkauksilta ja siirtävät lasteja laivoista toisiin. Jotkin varustamot eivät tällä hetkellä vahvista aikatauluja Kauko-Idän suuntaan. Useat varustamot ovat lähettäneet ilmoituksia myös Peak Season -lisistä.
Seuraamme tilannetta ja teemme parhaamme turvataksemme rahtitilan saamisen asiakkaillemme tässä vaikeassa tilanteessa.
3.3.2017 | Maantieliikenteen polttoainelisä 13.3.2017 alkaen
Euroopan maantieliikenteen polttoainelisä 13.3.2017 alkaen on 2,70%.
23.2.2017 | Viivästyksiä UK:n vaikeiden sääolosuhteiden takia
Haastavien sääolosuhteiden takia UK:n laivat, erityisesti Irlantiin ja Pohjoismaihin, ovat myöhässä. Myös jakeluissa esiintyy viivettä eri puolilla UK:ta.
Lisätietoja sään vaikutuksista lähetyksiisi saat Kuehne + Nagel -yhteyshenkilöltäsi.
22.2.2017 | Uutiskirje 1/2017 on julkaistu
Vuoden 2017 ensimmäinen uutiskirje on julkaistu 21.2. ja voit lukea sen täältä.
20.2.2017 | Intian verotuskäytäntöön muutoksia
Intian verotuskäytäntö on muuttunut 22.1.2017 alkaen, minkä jälkeen prepaid-lähetyksissä merirahdista sekä merirahtilisistä kerätään 4,5% vero (service tax).
Lisätietoja uudesta verotuskäytännöstä saat Kuehne + Nagel -yhteyshenkilöltäsi.
2.2.2017 | Maantieliikenteen polttoainelisä 13.2.2017 alkaen
Euroopan maantieliikenteen polttoainelisä 13.2.2017 alkaen on 2,70%.
26.1.2017 | Vaikeat sääolosuhteet Ranskan kaakkoisosassa: maantiekuljetuksissa viivästyksiä
Sankka lumisade ja jäinen vesisade ovat hankaloittaneet maantieliikennettä Ranskan kaakkoisosissa. Joitain lähetyksiä jäi eilen ja tänään toimittamatta hankalien sääolosuhteiden johdosta.
23.1.2017 | Lumi hankaloittaa maantieliikennettä Espanjassa
Torstaina 19. tammikuuta alkanut sankka lumisade on hankaloittanut maantieliikennettä Espanjan etelä- ja itäosissa viime viikonloppuna. Poikkeustilanteen takia noudoissa ja jakeluissa saattaa esiintyä viivästyksiä vielä tällä viikolla.
11.1.2017 | Vaarallisten aineiden lentokuljetuksiin muutoksia 1.1.2017 alkaen
IATA on päivittänyt vuodelle 2017 säännökset, jotka koskevat lentokoneilla kuljetettavia vaarallisiksi luokiteltuja aineita. Muutoksia on tullut muun muassa yleistyviin lähetyksiin, jotka sisältävät Litium-akkuja.
Muutoksista on saatavilla tarkempaa tietoa IATA:n nettisivuilta.
9.1.2017 | Polttoainelisä 9.1.2017 alkaen
Euroopan maantieliikenteen polttoainelisä 9.1.2017 alkaen on 1,30%.
5.1.2017 | Kiinalainen uusivuosi
Kiinalaista uutta vuotta juhlitaan tänä vuonna 28. tammikuuta alkaen. Juhlinta aiheuttaa aikataulumuutoksia meri- ja lentoliikenteessä.
Kiinassa lentotoimistomme ovat kiinni 27.1.-2.2.2017, Hong Kongissa 28.1.-31.1.2017 ja Taiwanissa 27.1.-1.2.2017. Kiinan lisäksi juhlaa vietetään osassa Aasian maista, kuten Malesiassa ja Singaporessa.
Lentoyhtiöt ilmoittavat matkustaja- ja rahtilentojen peruutuksista myöhemmin, mutta peruutuksiin kannattaa varautua viikon 4 lopusta alkaen. Rahtilentojen peruutuksia tulee olemaan myös viikoilla 5 ja 6. Vaikkakin rahtikapasiteetti palautuu tämän jälkeen vähitellen normaaliksi, pyydämme asiakkaitamme varaamaan rahtitilat ajoissa erityisesti Kiinaan ja Kiinasta sekä rahtikonekapasiteettia vaativille kuljetuksille.
Meriliikenteessä aikainen kiinalainen uusivuosi on aiheuttanut ruuhkaa tammikuun laivauksille Kiinasta ja muualta Kauko-Idästä. Varustamot sopeuttavat Kauko-Idästä Eurooppaan lähtevää kapasiteettiaan ja vähentävät lähtöjään viikolla 5. Tämänhetkisten tietojen mukaan laivavuoroja perutaan myös viikolla 6.
Teemme parhaamme, jotta asiakkaillemme ei koituisi tästä haittaa. Tarvittaessa saat lisätietoja omalta Kuehne + Nagel -yhteyshenkilöltäsi.
5.1.2017 | FLEGT-lupien käsittelylle on julkaistu sähköinen FLEGIT-järjestelmä
Laittomia hakkuita torjuvaa EU:n puutavara-asetusta (EUTR) ja FLEGT-lupajärjestelmää alettiin soveltaa indonesialaisten puutuotteiden tuonnissa EU:n alueelle 15.11.2016 alkaen.
Komissio on tuottanut FLEGT-lupien käsittelylle sähköisen FLEGIT-järjestelmän. Ohjeet FLEGIT-järjestelmän käyttöön löydät Mavin nettisivuilta: niiden avulla valmistaudut ajoissa lupakäsittelyyn ennen seuraavaa tuontierää Indonesiasta. Järjestelmä toimii TRACES-ympäristössä, joka vaatii rekisteröitymisen ennen ensimmäistä käyttökertaa.
20.12.2016 | Maersk Langenessin konerikko
Maerskilta saamamme tiedon mukaan Helsingissä 21.12. ja Raumalla 23.12. lastaamaan suunniteltu laiva Langeness on kärsinyt konerikon matkalla Bremerhavenista Helsinkiin ja alus on hinattu Wilhelmshaveniin korjauksia varten. Maersk pyrkii järjestämään tuleville viikoille lisäkapasiteettia Helsingin ja Rauman lastille. Konerikon vaikutukset ulottuvat myös tyhjien konttien saatavuuteen, sillä Langeness oli tuomassa tyhjää kalustoa Helsinkiin.
Ilmoitamme asiakkaillemme lähetyksiin kohdistuvista vaikutuksista tapauskohtaisesti.
16.12.2016 | Finnair Cargon rahdinhallintajärjestelmän aiheuttamat viiveet jatkuvat edelleen
Finnair Cargon rahtiterminaalissa on edelleen viiveitä sekä vienti- että tuontilähetysten käsittelyssä. Lisätietoja tilanteesta saat tarvittaessa omalta lentorahdin yhteyshenkilöltäsi.
13.12.2016 | Uutiskirje 6/2016 on julkaistu
Vuoden 2016 viimeinen uutiskirje on julkaistu 13.12. ja voit lukea sen täältä.
12.12.2016 | Polttoainelisä 12.12. alkaen
Euroopan maantieliikenteen polttoainelisä 12.12.2016 alkaen on 0%.
8.12.2016 | Finnair Cargon rahdinhallintajärjestelmän aiheuttamat viiveet jatkuvat
Finnair Cargon uuden rahdinhallintajärjestelmän aiheuttamat viiveet lentorahtilähetyksille jatkuvat. Lisätietoja tilanteesta saat tarvittaessa omalta lentorahdin yhteyshenkilöltäsi.
2.12.2016 | Viiveitä Finnairin rahtiterminaalin kautta kulkevissa kuljetuksissa
Finnair Cargo on 1.12.2016 ottanut käyttöön uuden rahdinhallintajärjestelmän. Järjestelmän käyttöönotto on valitettavasti aiheuttanut viiveitä Finnairin rahtiterminaalin kautta kulkeviin vienti- ja tuontilähetyksiin.
Odotamme Finnair Cargolta pikaisia korjaustoimenpiteitä ja ilmoitamme kun asiaan tulee päivitystä.
Pyrimme ilmoittamaan lähetyksiin kohdistuvista viiveistä tapauskohtaisesti.
1.12.2016 | Kannettavan tullin minimiraja on poistunut
Tulli tiedottaa, että 1.5.2016 voimaan tulleen lainsäädännön mukaan kannettavalle tullille ei ole enää minimirajaa. Tulli kannetaan tullauksen yhteydessä aina, olkoon se kuinka pieni tahansa.
Tullilain 78 §:ssä mainittua minimirajaa 10 euroa sovelletaan ainoastaan perinnän yhteydessä.
Arvonlisäveron kannossa sovelletaan edelleen 5 euron minimikantorajaa.
28.11.2016 | Lufthansan lentäjien lakko jatkuu edelleen
Lufthansa on ilmoittanut, että lentäjien lakko jatkuu tiistaina 29. marraskuuta sekä keskiviikkona 30. marraskuuta. Lakko koskee tiistaina ainoastaan lyhyen matkan lentoja ja keskiviikkona sekä lyhyen että pitkän matkan lentoja.
Lakko ei koske rahtilentoja.
24.11.2016 | Lufthansan lentäjien lakko jatkuu
Lufthansa on ilmoittanut, että lentäjien lakko jatkuu perjantaihin 25. marraskuuta saakka. Lakko koskee tänään torstaina kaikkia lentoja ja huomenna perjantaina ainoastaan lyhyen matkan lentoja. Lakko ei koske rahtilentoja.
22.11.2016 | Lufthansa peruu lentoja 23.11. lentäjien lakon vuoksi
Lufthansa on perunut kaikki keskiviikkona 23. marraskuuta Saksasta lähtevät lentonsa lakon takia. Lakko ei koske rahtilentoja.
16.11.2016 | Uutiskirje 5/2016 on julkaistu
Vuoden 2016 toiseksi viimeinen uutiskirje on julkaistu 15.11. ja voit lukea sen täältä.
7.11.2016 | Joulunajan poikkeukset kuljetuksissa
Toimistomme ovat suljettuina itsenäisyyspäivänä 6.12. sekä tapaninpäivänä 26.12.
Kappaletavaraliikenteen viimeinen vientilähtö Suomesta ennen joulun pyhiä on perjantaina 23.12. Buukkaukset tähän lähtöön tulee jättää torstaihin 22.12. klo 9:00 mennessä. Perjantaina 23.12. kappaletavaraterminaali on auki klo 8-16.
Kappaletavaraliikenteen viimeinen vientilähtö Suomesta ennen vuoden vaihdetta on perjantaina 30.12. Buukkaukset tähän lähtöön tulee jättää torstaihin 29.12. klo 9:00 mennessä. Perjantaina 30.12. kappaletavaraterminaali on auki klo 8-16.
Vientiliikenteen viimeiset kuljetukset Eurooppaan ennen joulun pyhiä lähtevät Vantaan terminaalistamme tiistaina 20.12. Viimeiset vientikuljetukset, joiden jakelut määrämaissa tapahtuvat pääosin ennen joulua, lähtevät Suomesta seuraavasti:
-Saksaan, Hollantiin, Belgiaan, Luxemburgiin, Italiaan, Iso-Britanniaan ja Ruotsiin perjantaina 16.12.
-Muuhun Eurooppaan tiistaina 13.12.
Seuraavat vientilähdöt ajetaan normaalilla aikataululla perjantaina 30.12. alkaen.
-Saksasta ja Iso-Britanniasta perjantaina 23.12.
-Muualta Euroopasta perjantaina 16.12.
Vuoden 2017 ensimmäiset tuontilähdöt:
-Iso-Britanniasta maanantaina 2.1.
-Muualta Euroopasta keskiviikkona 4.1.
Suomen osalta noudot ja jakelut tapahtuvat normaalisti viikolla 52, paitsi tapaninpäivänä 26.12. Noutoaikojen paikkakuntakohtaiset tiedot saatte tarvittaessa liikenteenhoitajiltamme.
Täys- ja osakuormakuljetuksissa esiintyy rajoitteita joulun ja uuden vuoden välisenä aikana. Lisätietoja joulunajan kuljetusmahdollisuuksista saat tarvittaessa omalta liikenteenhoitajaltasi.
Terminaalitoimintomme siirtyvät 1. tammikuuta 2017 alkaen uuteen logistiikkakeskukseemme Vuosaareen. Logistiikkakeskuksen osoite on Seilorinkatu 1, 00980 Helsinki.
27.10.2016 | Lentorahtikapasiteetti tiukilla Aasian tuonnissa
Aasiasta Eurooppaan suuntautuvan lentorahtiliikenteen kapasiteetti on normaalia tiukemmalla joulumarkkinoille tarkoitettujen uusien tuotteiden toimitusten sekä Hanjin-varustamon konkurssin aiheuttaman ruuhkan takia. Kapasiteettipula näkyy pidempinä kuljetusaikoina ja vaikuttaa etenkin tuontikuljetuksiin Japanista.
25.10.2016 | Puutuotteiden tuonti Indonesiasta FLEGT-lupajärjestelmän piiriin
Laittomia hakkuita torjuvaa EU:n puutavara-asetusta (EUTR) ja FLEGT-lupajärjestelmää aletaan soveltaa indonesialaisten puutuotteiden tuonnissa 15.11.2016 alkaen.
FLEGT-lupa on paperinen asiakirja, joka on sekä edellytys puutuotteiden viennille Indonesiasta että edellytys tuonnille EU:n alueelle.
10.10.2016 | Etelä-Korean kuljettajien liitto on aloittanut työnseisauksen
Etelä-Koreassa tänään 10. lokakuuta alkanut kuljettajien liiton työnseisaus saattaa aiheuttaa viiveitä kuljetuksissa, varsinkin noutojen sekä jakelujen osalta.
Lakon kestosta ei ole tietoa.
6.10.2016 | USA:n itärannikolle hurrikaanivaroitus
Hurrikaani Matthew:n odotetaan iskevän Floridan itärannikolle tänä iltana paikallista aikaa.
Hurrikaanivaroituksen takia Kuehne + Nagelin Doralin toimipiste Miamissa sekä Charlestonin toimipiste ovat kiinni toistaiseksi. Edellä mainitut toimipisteet operoivat huomenna perjantaina rajoitetulla henkilökunnalla sääolosuhteiden salliessa.
27.9.2016 | Uutiskirje 4/2016 on julkaistu
Vuoden 2016 neljäs uutiskirje on julkaistu 27.9. ja voit lukea sen täältä.
26.9.2016 | Kiinan Golden Week -juhlaa vietetään viikolla 40
6.9.2016 | Korealainen Hanjin Shipping -varustamo on hakeutunut konkurssiin
Korealaisen Hanjin Shipping Co. Ltd:n hakeutuminen selvitystilaan on varmistunut. Tämä tuli yllätyksenä ottaen huomioon aikaisemmin annetut lausunnot ja tiedot, joiden mukaan velkojien ja muiden osapuolten kanssa oli tehty järjestelyjä Hanjin Shippingin palvelujen jatkumiseksi.
Kuehne + Nagel seuraa tarkasti Hanjin Shippingin tilannetta suojellakseen Hanjinin aluksissa olevaa asiakkaiden rahtia. Olemme asettaneet työryhmiä varmistamaan, että rahti kuljetetaan aiottuihin määränpäihin mahdollisimman pienin viivästyksin ja lisäkustannuksin. Lisäksi Kuehne + Nagel pyrkii hankkimaan lisää rahtitilaa muilta rahdinkuljettajakumppaneilta.
Kuten mediassa on jo kerrottu, Hanjin Shippingin selvitystilahakemus saattaa johtaa siihen, että aluksia ei päästetä satamasta, kontteja puretaan aluksista eri satamassa kuin alun perin oli tarkoitus ja terminaalit ja/tai kontinvuokrausyritykset pidättelevät rahtia. Kuehne + Nagel -yhteyshenkilönne tiedottaa teille, jos vaikutuksia kohdistuu rahtianne sisältäviin kontteihin. Suosittelemme myös, että asiakkaamme ilmoittaisivat tilanteesta kuljetus- ja merivakuutusyhtiöilleen.
Kuehne + Nagel jatkaa tilanteen tarkkailua ja antaa lisätietoa sitä mukaa, kun sitä saamme. Mikäli teillä on kysymyksiä, pyydämme ottamaan yhteyttä paikalliseen Kuehne + Nagelin toimipisteeseen.
2.9.2016 | Turkissa vietetään Kurban Bayram -uhrijuhlaa sunnuntaista 11.9.2016 alkaen
Turkissa vietetään islamilaista Kurban Bayram -uhrijuhlaa 11.9.2016 alkaen. Turkin konttorimme on kiinni 12.-15.9., jolloin noutoja ja jakeluita ei suoriteta lainkaan. Osa yrityksistä aukeaa 16.9. ja osa vasta seuraavan viikon alussa 19.9. Tämä vaikuttaa erityisesti viikon 37 kuljetuksiin, mutta on hyvä ottaa huomioon, että tästä aiheutuu myös viikoille 36 ja 38 ruuhkaa terminaaleissa ja tulleissa.
4.8.2016 | Dubain lentokenttä (DXB) suljettu toistaiseksi
Dubain lentokenttä (DXB) on suljettu toistaiseksi eilisen lento-onnettomuuden takia.
Lähetyskohtaista lisätietoa saat lentorahdin yhteyshenkilöltäsi.
12.7.2016 | Saksan Tullin tullausjärjestelmäongelma aiheuttaa viiveitä FRA HUBin kautta Suomeen saapuville lentorahtilähetyksille
Saksan Tullin tullausjärjestelmässä havaittiin ongelma viime perjantaina ja toistaiseksi Saksan Tulli ei ole saanut ongelmaa korjattua. Frankfurtin lentokenttä (FRA) on yksi Euroopan suurimmista lentorahdin HUBeista ja tilanne on aiheuttanut valtavan ruuhkan Euroopan ulkopuolelta saapuville ja edelleen Frankfurtin lentokentän HUBin kautta jatkaville lentorahtilähetyksille.
Pyrimme reitittämään Suomeen saapuvat lähetykset vaihtoehtoisten lentokenttien kautta ja toimittamaan Frankfurtin kautta matkalla olevat lähetykset mahdollisimman nopeasti Suomeen.
päivitetty 13.7.2016 14:20
Saksan Tullin IT-ongelma on korjattu. Viivästyksiä kuljetuksille kuitenkin esiintynee vielä muutaman päivän ajan kunnes ruuhka on saatu purettua.
7.7.2016 | Taifuunivaroitus Taiwanin itärannikolle
Taifuuni Nepartakin odotetaan saapuvan Taiwanin itärannikolle alkuillasta paikallista aikaa ja sen odotetaan siirtyvän myöhemmin myös Kiinan itäosiin.
Taifuunivaroituksen vuoksi useita lentoja on jouduttu perumaan tai aikatauluttamaan uudelleen. Lisäksi Kuehne + Nagelin toimistot Taoyuanissa ja Taichungissa ovat kiinni huomenna 8. heinäkuuta.
29.6.2016 | Istanbulin pommi-iskut
Istanbulin Atatürkin lentokenttä (IST) suljettiin viime yöksi ja useita lentoja peruttiin eilisen pommi-iskun takia. Saamiemme tietojen mukaan Istanbulin lentokenttä on nyt auki, mutta lentojen, ja erityisesti rahtilentojen, aikatauluihin on odotettavissa muutoksia.
Kiristyneet turvatoimet vaikuttavat mahdollisesti myös Istanbulin alueen noutoihin ja jakeluihin lähipäivien ajan.
22.6.2016 | Uutiskirje 3/2016 on julkaistu
Vuoden 2016 kolmas uutiskirje on julkaistu 22.6. ja voit lukea sen täältä.
8.6.2016 | Poikkeuksia eteläisen Kiinan, Hongkongin ja Macaon toimistojen aukioloissa 9.-11.6.
Kiinalainen kansallinen juhlapyhä, Dragon Boat Festival, sulkee Kuehne + Nagelin Hongkongin ja Macaon toimistot 9. kesäkuuta sekä eteläisen Kiinan toimistot 9.-11. kesäkuuta väliseksi ajaksi.
6.6.2016 | Juhannuksen poikkeukset liikenteessä
Juhannusta edeltävät viikot tulevat olemaan ruuhkaisia kuljetusten osalta. Tämän vuoksi pyydämmekin Teitä tekemään kuljetustilauksenne hyvissä ajoin, jotta pystymme varautumaan ruuhkaan mahdollisimman tehokkaasti.
Juhannusaattona 24. kesäkuuta toimistomme ovat kiinni. Juhannuksen pitkän viikonlopun vuoksi varsinkin rekkatuonnissa myöhästymisiä on odotettavissa viikolla 26.
Huomioittehan myös, että Saksassa alkavat heinäkuussa lauantain raskaan liikenteen ajokiellot, jotka omalta osaltaan hidastavat autojen kulkua kesän aikana.
Lisätietoja aiheesta saat omalta Kuehne + Nagel –yhteyshenkilöltäsi.
17.5.2016 | SOLAS-konttipunnitukset: Tulemme tarjoamaan VGM-punnituspalvelua Suomessa
Investoimme konttivaakoihin ja tulemme tarjoamaan asiakkaillemme VGM-punnituspalvelua helpottaaksemme SOLAS-punnitusmääräyksestä heille aiheutuvaa lisätyötä.
SOLAS-konttipunnitukset
Kansainvälisen merenkulkujärjestön (IMO) tarkennetut SOLAS-määräykset astuvat voimaan 1.7.2016 samaan aikaan kaikkialla maailmassa, ja ne vaikuttavat kuljetusketjun kaikkiin kuljetusosapuoliin (laivaaja, huolitsija, laivameklari, satama, satamaoperaattori, varustamo, aluksen päällikkö ja valvontaviranomainen).
SOLAS-yleissopimuksen säännön mukaan laivaajan velvollisuus on ilmoittaa kontin vahvistettu bruttomassa (Verified Gross Mass eli VGM) varustamolle. Aluksen päällikkö tai hänen edustajansa ei saa ottaa konttia ahdattavaksi alukseen, jos kontin vahvistettua bruttomassaa ei ole ilmoitettu – ”NO VGM = NO LOADING”.
Kontin bruttomassan (VGM) vahvistamiseen on kaksi vaihtoehtoa: punnitseminen sertifioidulla (tyyppihyväksytyllä) konttivaa’alla tai summaamalla lähetyksen bruttopaino, tuenta- ja pakkausmateriaalit sekä kontin taarapaino yhteen toimivaltaisen viranomaisen hyväksymällä menetelmällä.
VGM-tiedon ilmoittaminen
Kuehne + Nagelin asiakkaana voitte lähettää täyden kontin bruttomassatiedon meille sähköisesti. Lähetämme teille buukkausvahvistuksen yhteydessä web-linkin, jolla kontin laivaajana voitte rekisteröidä VGM-tiedon sähköisesti järjestelmäämme, josta välitämme tiedon edelleen varustamon järjestelmään. Suomessa voimme järjestää myös täyden vientikontin punnituspalvelun punnitusmaksua vastaan, kun lähetätte tästä meille pyynnön buukkauksen yhteydessä.
Punnitsemme kaikki vientikappaletavaralähetykset terminaalissamme ja ilmoitamme kappaletavarakontin bruttomassatiedon edelleen varustamolle. Tuontikappaletavaralähetysten osalta Kuehne + Nagelin toimistot lähtömaissa antavat tarkennetut maa- ja satamakohtaiset ohjeet toimittajillenne.
Pyydämme, että huomioitte SOLAS-määräysten voimaantulon hyvissä ajoin. Tämän hetkisen tiedon mukaan Suomen satamissa täysien vientikonttien osalta määräykset astuvat voimaan konossementin päiväyksen mukaan 1.7.2016. Vientikappaletavara pakataan pääasiassa kontteihin valtamerisatamissa, jolloin määräykset koskevat kaikkia vientikappaletavaralähetyksiä, jotka lähtevät Suomesta 16.6. tai sen jälkeen.
Päivitämme SOLAS-ohjeita, kun saamme asiaan tarkennuksia. Yhteyshenkilönne Kuehne + Nagelilla kertoo mielellään lisää aiheesta.
Englanninkielistä materiaalia on luettavissa konsernimme nettisivuilta.
29.4.2016 | Järjestimme SOLAS-aamiaisseminaarit Vantaalla ja Tampereella
Järjestimme 27.4. Vantaalla ja 28.4. Tampereella aamiaisseminaarit, joiden aiheena oli uudistuva SOLAS-yleissopimus. Uudistuksen myötä kontin laivaajan eli kuljetusasiakirjan vastuuosapuolen tulee ilmoittaa kontin vahvistettu bruttomassa (Verified Gross Mass eli VGM) kirjallisesti aluksen päällikölle tai hänen edustajalleen sekä sataman terminaalin edustajalle ennen kontin ahtaamista. Ilman VGM-tietoa kontteja ei laivata.
1.7.2016 voimaan astuva SOLAS-uudistus herätti paljon keskustelua. Osallistujien kysymyksiin oli vastaamassa CMA CGM -varustamon toimitusjohtaja Jouni Ahrela, toimitusjohtajamme Matti Toivanen sekä meri- ja lentorahtijohtajamme Risto Suihko. Lisäksi Vantaalla aiheesta luennoi Trafin erityisasiantuntija Jyrki Vähätalo ja Seafreight FCL Export Managerimme Karri Koskela.
Turun SOLAS-aamiaisseminaari järjestetään 17.5. Ilmoittautuminen Turun tapahtumaan on päättynyt.
Aamiaisseminaareissamme käsitellyt aiheet:
SOLAS varustamon näkökulmasta: taustat, vaikutukset aluksen turvallisuuteen ja tiedonkulku eri osapuolten välillä
Jouni Ahrela, toimitusjohtaja, CMA CGM Finland Oy
Tarkentunut SOLAS-punnitusmääräys viranomaisnäkökulmasta
Jyrki Vähätalo, erityisasiantuntija, Liikenteen Turvallisuusvirasto Trafi
SOLAS Kuehne + Nagelin näkökulmasta
Karri Koskela, Seafreight FCL Export Manager, Oy Kuehne + Nagel Ltd
Risto Suihko, meri- ja lentorahtijohtaja, Oy Kuehne + Nagel Ltd
Haluatko saada seminaarien esitysmateriaalit? Tilaa ne lähettämällä meille sähköpostia otsikolla SOLAS-esitysmateriaalit.
21.4.2016 | Uutiskirje 2/2016 on julkaistu
Vuoden 2016 toinen uutiskirje on julkaistu 20.4. ja voit lukea sen täältä.
Julkaisemme uutiskirjeen tänä vuonna kuusi kertaa.
Haluatko tilata uutiskirjeemme? Täytä yhteydenottolomakkeemme ja kirjoita tekstikenttään "Uutiskirje".
18.4.2016 | Vielä ehdit ilmoittautua SOLAS-aamiaisseminaareihimme!
Tervetuloa aamiaisseminaareihimme keskustelemaan SOLAS-yleissopimuksen vaikutuksista toimitusketjun hallintaan ja kustannuksiin yhdessä asiantuntijoidemme kanssa.
Järjestämme aamiaisseminaarit kolmella paikkakunnalla, joista voit ilmoittautua sinulle parhaiten sopivaan tilaisuuteen.
Vantaa | keskiviikko 27.4. | Technopolis Aviapolis
Tampere | torstai 28.4. | Kampusareena, Tampereen Teknillinen Yliopisto
Turku | tiistai 17.5. | Holiday Club Caribia
Seminaarit alkavat kello 8:00 päättyen noin kello 11:30. Tarjoamme seminaarien yhteydessä maittavan aamiaisen.
Ilmoittaudu 20.4.2016 mennessä. Paikkoja on rajoitetusti.
YK:n alaisen Kansainvälisen merenkulkujärjestön, IMO:n, meriturvallisuutta sääntelevä SOLAS-yleissopimus astuu voimaan 1.7.2016. Sen myötä kontin laivaajan eli kuljetusasiakirjan vastuuosapuolen tulee ilmoittaa kontin vahvistettu bruttomassa kirjallisesti aluksen päällikölle tai hänen edustajalleen sekä sataman terminaalin edustajalle ennen kontin ahtaamista.
18.4.2016 | Litiumioniakkujen kuljettaminen rahtina matkustajakoneissa kiellettiin 1.4.2016 alkaen
Kansainvälinen siviili-ilmailujärjestö, International Civil Aviation Organization (ICAO), on ottanut ICAO ANC:n (Air Navigation Commission) suosituksen käyttöön koskien litiumioniakkujen kuljettamista rahtina. Tämän seurauksena litiumioniakkujen (UN3480, PI 965) kuljettaminen rahtina matkustajakoneissa kiellettiin 1. huhtikuuta 2016 alkaen.
Lisätietoja Kuehne + Nagel -yhteyshenkilöltäsi.
11.4.2016 | Kuehne + Nagel -konsernin vuoden 2015 vuosikertomus on julkaistu
Kuehne + Nagel -konsernin vuoden 2015 vuosikertomus julkaistiin 8. huhtikuuta. Vuosikertomus on luettavissa konsernin nettisivuilta.
22.3.2016 | Brysselin räjähdykset
Brysselin lentokenttä (BRU) on suljettu tämän aamuisten räjähdysten johdosta. Tämän hetkisten tietojen mukaan lennot Brysseliin ja Brysselistä on peruttu tältä päivältä.
Lisäksi tälle päivälle suunnitellut noudot ja jakelut viivästyvät varsinkin Brysselin alueella.
14.3.2016 | Pääsiäisen vaikutukset kuljetuksiin
Pääsiäistä vietetään tänä vuonna 25.-28. maaliskuuta, jolloin toimistomme Suomessa ovat kiinni. Pääsiäisestä johtuvat poikkeukset kuljetuksiin on listattu alle kuljetusmuotokohtaisesti.
Hauneckin EuroHubimme on kiinni 25.-28. maaliskuuta. Viimeinen lastaus Suomesta Eurooppaan on torstaina 24. maaliskuuta sekä viimeinen lastaus EuroHubista Suomeen on torstain ja perjantain välisenä yönä (24./25. maaliskuuta). Palaamme normaaliaikatauluun tiistaina 29. maaliskuuta.
Kappaletavaraliikenteen viimeinen vientilähtö ennen pääsiäistä lähtee Suomesta torstaina 24. maaliskuuta. Buukkaukset tähän lähtöön tulee jättää keskiviikkona 23. maaliskuuta klo 10:00 mennessä. Kappaletavaraterminaali on suljettu koko pääsiäisen ajan.
19.2.2016 | Vuoden ensimmäinen uutiskirje on julkaistu
Vuoden 2016 ensimmäinen uutiskirje on julkaistu 18.2. ja voit lukea sen täältä.
3.2.2016 | Uusi turvallisuusselvitysvaatimus USA:n vientilähetyksille
USA:n turvallisuusviranomaiset (TSA) ovat päivittäneet lentorahdin ja -postin dokumentaatiovaatimuksia koskien kaikkia vientilähetyksiä USA:an.
Tästä johtuen, kaikilla lähetyksillä, jotka on osoitettu USA:an tai sitä kautta kulkevaksi toiseen maahan, tulee olla dokumentti todisteena, ettei lähetys ole peräisin Egyptistä, Somaliasta, Syyriasta tai Jemenistä.
Todistus tarvitaan, jotta voimme varmistaa, että lähettäjänä olette arvioineet kaikki tiedot ja varmistaneet, että mikään lähetyksistänne, joille tarjoamme kuljetusta USA:an tai sitä kautta muualle ei ole peräisin, lähetetty tai kuljetettu missään vaiheessa edellä mainittujen maiden kautta.
Dokumentin tulee sisältää vähintään seuraavanlainen ilmaisu:
”(Yrityksen nimi) ____ has reviewed all available documentation and has determined that none of the cargo being offered in this consignment or consolidation either originated from, or transited through any point in Egypt, Syria, Somalia or Yemen.”
("____ on arvioinut kaikki saatavilla olevat tiedot ja on tullut siihen lopputulokseen, että mikään kuljetettavista tuotteista ei ole peräisin tai kulkenut missään vaiheessa Egyptin, Syyrian, Somalian tai Jemenin kautta.")
Saat Kuehne + Nagel -yhteyshenkilöltäsi dokumentin joko yhtä lähetystä tai kaikkia lähetyksiänne koskevan yleisdokumentin, joka on voimassa enintään 12 kuukautta.
2.2.2016 | Kesätyöhakumme on alkanut!
Avoimet työpaikat löytyvät KN Careers -työnhakusivustoltamme, jossa avoimia työpaikkoja voi hakea ympäri maailman.
Haku Suomen toimintojen kesätyöpaikoille on avoinna 2. – 21.2.2016. Haastattelut tapahtuvat pääsääntöisesti viikoilla 9 - 11 ja valinnat tehdään 31.3. mennessä.
Hakijoita tiedotetaan haun etenemisestä sähköpostitse. Haun etenemisestä voi myös tiedustella osoitteesta knfi.hr(at)kuehne-nagel.com.
Olemme mukana Vastuullinen kesäduuni 2016 -kampanjassa, josta löydät lisätietoja täältä.
22.1.2016 | Kiinalainen uusivuosi
Kiinalaista uutta vuotta juhlitaan tänä vuonna alkaen 8. helmikuuta. Kiinan lisäksi juhlaa vietetään osassa Aasian maista, kuten Malesiassa ja Singaporessa. Juhlinta aiheuttaa aikataulumuutoksia meri- ja lentoliikenteessä.
Lentoyhtiöt ovat ilmoittaneet matkustaja- ja rahtilentojen peruutuksista viikolla 6 sekä rahtilentojen peruutuksista viikolla 7. Vaikkakin rahtikapasiteetti palautuu tämänhetkisten tietojemme mukaan vähitellen normaaliksi viikon 7 jälkeen, pyydämme asiakkaitamme varaamaan rahtitilat ajoissa erityisesti Kiinaan ja Kiinasta sekä rahtikonekapasiteettia vaativille kuljetuksille.
Meriliikenteessä varustamot ovat ilmoittaneet sopeuttavansa Kauko-Idästä Eurooppaan lähtevää kapasiteettiaan ja vähentämään lähtöjään kiinalaisen uuden vuoden ajaksi viikolla 6. Tämänhetkisten tietojen mukaan laivavuoroja on peruttu myös viikoilla 7 ja 8.
Teemme parhaamme, jotta asiakkaillemme ei koituisi tästä haittaa. Tarvittaessa saat lisätietoja omalta Kuehne + Nagel –yhteyshenkilöltäsi.
4.1.2016 | Merikuljetuskonttien SOLAS-määräykset uudistuvat
Merikuljetuskonttien massan varmentamista koskevia the Safety of Life at Sea Convention (SOLAS) -määräyksiä uudistetaan. Määräyksiä täsmentämällä pyritään siihen, että kontin massan ahtaaminen alukseen tapahtuu meriturvallisuutta vaarantamatta.
SOLAS-yleissopimuksen määräysten mukaisesti kontin laivaaja vastaa konttien bruttomassatietojen (Verified Gross Mass) varmentamisesta ja tiedon ilmoittamisesta. Uusien SOLAS-määräysten on tarkoitus tulla voimaan kansainväliseen merenkulkuun 1. heinäkuuta 2016.
Lisää aiheesta: The SOLAS Container Weight Verification Requirement
Tarvittaessa saat lisätietoja omalta Kuehne + Nagel –yhteyshenkilöltäsi.
28.12.2015 / PSYM 2015 -ehdot astuvat voimaan 1.1.2016
Pohjoismaisen Speditööriliiton sekä pohjoismaista kuljetusasiakaskuntaa edustavien tahojen kanssa on neuvoteltu vuosina 2013 – 2015 uusista ja yhteisesti sovituista ehdoista. Pohjoismaisen Speditööriliiton hallitus hyväksyi 16.6.2015 kuljetusasiakaskunnan kanssa yhteisesti neuvotellut uudet PSYM 2015 -ehdot julkaistavaksi syksyllä 2015 ja käyttöönotettavaksi 1.1.2016 lukien.
PSYM 2015 -ehdot on luettavissa ja ladattavissa etusivumme oikeasta reunasta.
Lähde: Suomen Huolinta- ja Logistiikkaliitto ry
2.12.2015 / Chennain toimisto sekä lentokenttä ovat suljettu rankkasateiden vuoksi
Kuehne + Nagel Chennain toimisto on jouduttu sulkemaan rankkasateiden vuoksi. Toimiston sulkemisen takia noudot ja jakelut eivät ole mahdollisia. Tilanne on voimassa toistaiseksi.
Lisäksi Chennain lentokenttä (MAA) on suljettu. Jo muutaman viikon ajan Etelä-Intiaa koetelleet rankkasateet hankaloittavat kuljetuksia etenkin Chennain ja Tuticorinin alueilla.
Tarvittaessa saat lisätietoja Kuehne + Nagel -yhteyshenkilöltäsi.
2.12.2015 / Pariisin ilmastokokous rajoittaa kuljetuksia suur-Pariisin alueella
Maanantaina 30.11. alkanut Pariisin ilmastokokous, COP21, rajoittaa kuljetuksia suur-Pariisin alueella. Vaikutukset kestävät lauantaihin 12.12. asti.
Teemme parhaamme, jotta vaikutukset asiakkaillemme pysyisivät mahdollisimman vähäisinä.
Lisätietoja saat Kuehne + Nagel –yhteyshenkilöltäsi.
30.11.2015 / PAU ry:n työtaistelu päättyy
Auto- ja Kuljetusalan Työntekijäliitto AKT ry peruu kaikki tukitoimet liittyen Posti- ja logistiikka-alan Unioni PAU ry:n 19.11.2015 alkaneisiin työtaistelutoimiin.
Lue koko uutinen AKT:n nettisivuilta.
27.11.2015 / AKT:n lakko laajenee
AKT:n lakko laajenee. Lue uutinen AKT, JHL ja SMU laajentavat laillisia PAU:n työtaistelun tukitoimia AKT:n nettisivuilta.
26.11.2015 / AKT:n tukitoimet hankaloittavat toimia konttisatamissa
Auto- ja Kuljetusalan Työntekijäliitto AKT ry ilmoitti eilen keskiviikkona 25.11. laajentavansa tukitoimiaan vauhdittaakseen Posti- ja logistiikka-alan Unionin (PAU ry) laillisia työtaistelutoimia. AKT:n mukaan tiistaina 1.12. klo 06.00 alkaen AKT:n ahtaajat eivät toimita tai hae huolinta-alan varastoterminaali- ja satamatyöntekijöiden työehtosopimusta noudattavien terminaalien saapuvia tai lähteviä lasteja. Tämä koskee kaikkia Suomen satamia.
Selvitämme lakon mahdollisia vaikutuksia omassa liikenteessämme ja pyrimme minimoimaan tukitoimista asiakkaillemme koituvaa mahdollista haittaa.
Seuraamme tilannetta ja tiedotamme mahdollisista muutoksista nettisivuillamme, kun tilanne selkiytyy.
Huomioittehan, että Postin lakon vuoksi posti kulkee rajoitetusti. Tästä johtuen tärkeät asiakirjat, kuten alkuperäiset laivausdokumentit, tulee toimittaa vaihtoehtoisella tavalla Kuehne + Nagelin toimipisteeseen. Toimipisteidemme yhteystiedot löytyvät Toimipaikkamme-sivulta.
18.11.2015 / Ranskan terrorisminvastaisten toimien vaikutukset kuljetuksiin
Ranskan tämänhetkiset toimet terrorismia vastaan aiheuttavat häiriöitä kuljetuksiin.
Tietoomme tulleet poikkeukset, kuten Saint Dennisin ratsia, A1-valtatien sulkeminen (Lille-Paris) ja tiukentuneet rajatarkastukset, aiheuttavat viivästyksiä noutoihin sekä jakeluihin Pariisin ja Ranskan muiden suurimpien kaupunkien alueilla.
13.11.2015 / Stevecon työnseisaus 13.-14.11.2015
Stevecon Kotkan ahtaajat ovat lakossa perjantaista 13.11.2015 klo 6.00 alkaen lauantai-iltapäivään 14.11.2015 ja Helsingin ahtaajat 13.11.2015 klo 6.00 - 14.11.2015 klo 6.00 välisen ajan.
Lähde: www.steveco.fi
11.11.2015 / Joulunajan poikkeukset kuljetuksissa
Toimistomme ovat suljettuina:
- Torstaina 24.12.2015
- Perjantaina 25.12.2015
- Perjantaina 1.1.2016
- Keskiviikkona 6.1.2016
Kappaletavaraliikenteen viimeinen vientilähtö ennen joulun pyhiä lähtee Suomesta keskiviikkona 23.12. Buukkaukset tähän lähtöön tulee jättää tiistaihin 22.12. klo 9:00 mennessä. Keskiviikkona 23.12. kappaletavaraterminaali on auki klo 8-16.
Kappaletavaraliikenteen viimeinen vientilähtö ennen vuoden vaihdetta lähtee Suomesta torstaina 31.12. Buukkaukset tähän lähtöön tulee jättää keskiviikkoon 30.12. klo 9:00 mennessä. Torstaina 31.12. kappaletavaraterminaali on auki klo 8-16.
Euroopan kappaletavarakuljetukset
Euroopan kappaletavarahubimme Saksan Hauneckissa sekä Iso-Britannian osalta Nottinghamissa ovat suljettuina 24.12.2015-3.1.2016 välisenä aikana.
Vientiliikenteen viimeiset lähdöt ennen joulun pyhiä lähtevät Vantaan terminaalistamme perjantaina 18.12. Viimeiset vientikuljetukset, joiden jakelut määrämaissa tapahtuvat pääosin ennen joulua, lähtevät Suomesta seuraavasti:
- Italiaan: perjantaina 11.12.
- Saksaan, Hollantiin, Belgiaan, Luxemburgiin, Iso-Britanniaan ja Ruotsiin: perjantaina 18.12.
- Muuhun Eurooppaan: tiistaina 15.12.
Seuraavat vientilähdöt ajetaan normaalilla aikataululla 31.12.2015 alkaen.
Tuontiliikenteessä viimeinen kappaletavaralähtö Euroopasta ja Iso-Britanniasta on keskiviikkona 23.12.2015. Vuoden 2016 ensimmäiset tuontilähdöt Saksasta ja Iso-Britanniasta ovat maanantaina 4.1.2016.
Noutoaikojen paikkakuntakohtaiset tiedot saatte tarvittaessa liikenteenhoitajiltamme.
2.11.2015 / PSYM 2015 –ehdot valmistuneet – Uudet ehdot voimaan 1.1.2016
13.10.2015 / Kuehne + Nagel -konserni on julkaissut vuoden 2015 yhdeksän ensimmäisen kuukauden tuloksen
Tiedote on luettavissa konsernin nettisivuilta.
9.7.2015 / Taifuuni lähestyy Hong Kongia
Voimakkuudeltaan T8:ksi luokitellun taifuunin odotetaan saapuvan Hong Kongiin tänään (9.7.) iltaan mennessä paikallista aikaa. Ihmisiä on kehoitettu palaamaan koteihinsa, minkä seurauksena myös Kuehne + Nagelin Hong Kongin toimisto on suljettu toistaiseksi.
Lisätietoja saat omalta Kuehne + Nagel –yhteyshenkilöltäsi.
25.6.2015 / Oy Kuehne + Nagel Ltd keskittää UK:n maaliikenteen asiakaspalvelunsa
UK:n ja Suomen väliset markkinat ovat supistuneet voimakkaasti: viime vuosien aikana jopa 60 prosenttia. Volyymien heikkenemisen syitä ovat muun muassa vuonna 2008 alkanut taloudellinen epävarmuus, traileriliikenteen osittainen siirtyminen muille kuljetusmuodoille sekä merkittävien tavaravirtojen siirtyminen Manner-Euroopan kautta Suomeen tuleviksi. Samanaikaisesti kysyntä yhtenäiselle standardoidulle palvelukokonaisuudelle ja sähköisille palveluille on kasvanut merkittävästi.
Edellä mainituista syistä, Kuehne + Nagel yhtenäistää palvelujaan: 1.7.2015 alkaen UK:n traileriliikenteen asiakaspalvelu keskitetään Vantaalle nimetyille henkilöille.
UK-liikenteen yhteystiedot 1.7.2015 alkaen
tuonti: knhel.fo.import@kuehne-nagel.com
vienti: knhel.fo.export@kuehne-nagel.com
puh.: 0201 611 788
puh: 0201 611 616
puh. +358 201 611 861
mob. +358 40 661 2152
2.6.2015 / Juhannuksen poikkeukset liikenteessä
Kuten aikaisempinakin vuosina, juhannusta edeltävät viikot tulevat olemaan ruuhkaisia. Tämän vuoksi pyydämmekin Teitä tekemään kuljetustilauksenne hyvissä ajoin, jotta pystymme varautumaan ruuhkaan mahdollisimman tehokkaasti.
Juhannusaattona 19. kesäkuuta toimistomme ovat kiinni. Juhannuksen pitkän viikonlopun vuoksi varsinkin rekkatuonnissa myöhästymisiä on odotettavissa viikolla 26.
25.5.2015 / Kuehne + Nagel pääsi Forbesin Most Innovative Companies of 2014 -listalle
Forbes listalle pääsee vuosittain yrityksiä, joiden ennustetaan tekevän seuraava suuri innovaatio. Kuehne + Nagel ylsi tälle 100 yrityksen listalle ainoana logistiikkayrityksenä, sijoituksenamme 90.
Kuehne + Nagel on ensimmäistä kertaa Forbesin listalla, jota on julkaistu vuodesta 2011 alkaen. Forbes luokittelee yritykset pörssin mukaan: miten sijoittajat kokevat yrityksen tuottavan uusia palveluja, käyttävän nykyisiä resurssejaan tehokkaammin tai tekevänsä uusia aluevaltauksia, joiden avulla tulot lisääntyvät tulevaisuudessa.
Täydellisen listan löydät forbes.com-sivustolta.
13.5.2015 / Lähestyvä lomakausi
Huomioittehan, että kevään ja alkukesän lyhyet työviikot aiheuttavat muutoksia aukioloihin sekä lähetysten kulkuun.
Huomenna helatorstaina toimistomme ovat suljettuina.
Viikon 21 lopulla vietettävä helluntai vaikuttaa Euroopassa yritysten toimintoihin useamman päivän ajan.
Juhannusta edeltävät viikot ovat normaalisti aiheuttaneet ruuhkia kuljetusten määrissä, joka tulee huomioida kuljetuksia suunniteltaessa.
13.1.2015 / SOL Continent Line lisää kolmannen aluksen Hanko-Rostock -reitille
M/S Merchant astuu liikenteeseen tiistaina 20.1., jolloin se lähtee Hangosta kello 21.00 Rostockiin. Maanantain lähtö Rostockista 19.1.2015 kello 09.00 on siirretty tiistaille 20.1.2015 kello 19.00.
Lisätietoa sekä kaikki aikataulumuutokset löydät SOL Continent Linen nettisivuilta.
29.4.2015 / TAP Portugalin lakon uhka 1.5. alkaen
TAP Portugalin Pilots Union on ilmoittanut mahdollisesta lakosta 1.5.2015 alkaen.
Lakon laajuudesta ja vaikutuksista ei ole toistaiseksi tarkempaa tietoa.
Toteutuessaan lakko kuitenkin saattaa vaikuttaa TAP Portugalin lentoihin jopa kymmenen päivän ajan.
14.4.2015 / Ilmailualan unionin työtaistelu
Lentoliikenteen maapalvelu- ja matkustamotöiden lakko vaikuttaa myös rahdin käsittelyyn.
Matkustajalentojen rahdin käsittely on seisahtunut Helsinki-Vantaan lentoasemalla tiistaina 14.4. kello 06.00-18.00 ja keskiviikkona 15.4. kello 06.00-18.00 lukuun ottamatta Finnairin, Blue1:n ja Flyben liikennettä.
Lentorekkojen ja rahtikoneiden rahdin käsittelyn odotetaan toimivan normaalisti.
Mahdollisista lähetyksille aiheutuvista viiveistä ilmoitamme tapauskohtaisesti.
9.4.2015 / São Paulon satamassa tulipalo
Santoksen satamassa Brasilian São Paulossa palaa viisi öljytankkia. Vakavan räjähdysvaaran vuoksi ajoneuvojen pääsyä terminaalialueille on rajoitettu ja satama on ruuhkautunut.
Huomioittehan, että poikkeustila saattaa aiheuttaa viivästyksiä São Paulon lähetyksiin.
2.4.2015 / Kiirastorstaiksi kaavailtu jäänmurtajien tukilakko on peruuntunut
Kiirastorstaiksi kaavailtu jäänmurtajien tukilakko on peruuntunut. Jäänmurtaja-alan työehtoriidassa on syntynyt sopu ja näinollen tänään alkavaksi aiottu uhkalakko peruuntuu.
Rahti- ja matkustajaliikenne kulkee normaalisti.
1.4.2015 / Pääsiäisen vaikutukset maantiekuljetuksiin
Huomioittehan aikatauluissa, että Hauneckin EuroHubimme on kiinni 3.-6. huhtikuuta välisenä aikana. Viimeinen lastaus Suomesta on torstaina 2.4. ja purku EuroHubissa tapahtuu tiistain ja keskiviikon välisenä yönä (7./8.4.). Viimeinen lastaus EuroHubista Suomeen on torstain ja perjantain välisenä yönä (2./3.4.) ja seuraava lastaus on tiistain ja keskiviikon välisenä yönä (7./8.4.).
Toivotamme kaikille rentouttavaa pääsiäistä!
27.3.2015 / Englanti tiukentaa maastapoistumistarkastuksiaan
Englannin valtio tarkistaa 8.4.2015 lähtien jokaisen maasta poistuvan henkilön henkilöllisyyden. Tarkastukset koskevat kaikkia poistumispisteitä mukaan lukien Eurotunnel:n, lentokentät sekä lautat.
Huomioittehan, että uusi käytäntö saattaa aiheuttaa viivästyksiä tuontilähetyksiin UK:sta.
26.3.2015 / Jäänmurtajalakko laajenee ulkomaanliikenteeseen
Suomen Merimies-Unioni ja Suomen Konepäällystöliitto ovat ilmoittaneet aloittavansa jäänmurtajalakkoon liittyvänä tukitoimenpiteenä lakon kiirastorstaina 2.4.2015 klo 14:00 alkaen.
Lakko koskee kaikkia satamaan saapuvia sekä ulkomaanliikenteessä olevia lasti- ja rahtialuksia. Lakko ei kuitenkaan koske aluksia, joiden autokansilla kuljetetaan ainoastaan henkilöliikenteessä olevia henkilö- ja linja-autoja.
Lähde: Suomen Konepäällystöliitto
20.3.2015 / Lufthansan lakko
20.3.2015 / Lufthansan lakko laajenee
Lufthansan lentäjien lakko jatkuu ja ulottuu tämän päivän lentojen osalta myös Helsingistä lähteviin sekä Helsinkiin saapuviin Saksan lentoihin. Lisäksi lakon on ilmoitettu jatkuvan myös huomenna 21.3.
Perutut lennot voit tarkistaa Lufthansan nettisivuilta.
19.3.2015 / Lufthansan kaukolentoja peruttu lentäjien lakon vuoksi
Lufthansa peruu Frankfurtista ja Münchenistä lähteviä kaukolentojaan Kiinaan, Japaniin ja arabimaihin lentäjien lakon vuoksi. Peruutukset eivät koske Suomen lentoja eikä rahtilentoja. Kaikkiaan eilen alkaneen lakon vuoksi on peruuntunut satoja lentoja.
18.3.2015 / Asiakastyytyväisyystutkimuksemme tulokset julkaistu
Lue lisää asiakastyytyväisyystutkimuksemme tuloksista Tietoa meistä - Asiakastyytyväisyys -sivuilta.
20.2.2015 / Los Angelesin ja Long Beachin satamat ovat ruuhkautuneet
ILWU:n (International Longshore and Warehouse Union) ja PMA:n (Pacific Maritime Association) väliset ratkaisemattomat neuvottelut yhdessä Aasian ja Euroopan tuontivolyymien kasvun kanssa ovat aiheuttaneet ennennäkemättömän ruuhkatilanteen USA:n länsirannikon satamissa.
Ruuhkia esiintyy etenkin Los Angelesin, Long Beachin ja Oaklandin satamissa, mutta ruuhkat ovat levinneet myös laajemmalle alueelle kattaen osan etelä- ja itärannikon satamista (esimerkiksi Houston).
USA:n sisämaan kontinvetoja järjestävät kuljetusliikkeet ovat julistaneet force majeure -tilanteen terminaalien lisävaatimusten takia. Tämä on johtanut siihen, että kontteja ja alustoja on jouduttu varastoimaan satamien ulkopuolelle, mikä aiheuttaa rahtiin kohdistuvia lisäkustannuksia.
Kyseessä olevat kuljetusliikkeet ovat ilmoittaneet, etteivät he vastaa tämän vuoksi syntyneistä ylimääräisistä, muun muassa demurrage- ja kontin varastoimiskuluista.
Tästä johtuen huomioittehan, että tilanne saattaa aiheuttaa lisäkustannuksia USA:n länsirannikolle suuntautuville lähetyksillenne.
10.2.2015 / Uusi Trafin määräys koskien vaarallisten aineiden kuljetusta tiellä
Liikenteen turvallisuusvirasto Trafi on antanut 5.2.2015 määräyksen koskien vaarallisten aineiden kuljetusta tiellä. Määräys astuu voimaan 1.3.2015.
Määräyksellä annetaan vaarallisten aineiden tiekuljetusta koskevat tekniset määräykset - vastaava liikenne- ja viestintäministeriön asetus tullaan kumoamaan.
Lisätietoa Trafin nettisivuilta.
Lähde: Suomen Huolintaliikkeiden liitto ry, jäsentiedote
6.2.2015 / Sankka lumisade hankaloittaa Pohjois-Italian liikennettä
Pohjois-Italian vaikea säätilanne on sulkenut alueen moottoriteitä, ja vaihtoehtoiset reitit ovat pahasti ruuhkautuneet.
Tällä hetkellä lumentulo on sotkenut Bolognan, Ligurian, Toscanan sekä Emilia Romagnan liikenteen. Veneton alueella odotetaan satavan lunta tänään sekä huomenna.
Huomioittehan, että Italian huonot sääolosuhteet aiheuttavat myöhästymisiä noudoissa sekä jakeluissa.
4.2.2015 / Runsas lumentulo liikenteen haittana osassa Eurooppaa
Runsas lumentulo on aiheuttanut liikenteen ruuhkautumisia osassa Eurooppaa. Noudoissa ja jakeluissa myöhästymisiä esiintyy varsinkin niissä maissa, joissa lumentuloon ei ole totuttu.
Saamiemme tietojen mukaan etenkin Barcelonan seudun sekä muun pohjoisen Espanjan liikenne on pahasti ruuhkautunut.
4.2.2015 / Viivästyksiä satamissa AKT:n saartotoimien vuoksi
Satamaoperaattoreilta ja varustamoilta saamamme tiedon mukaan satamissa on ollut viiveitä johtuen AKT:n saartotoimista, jotka saattavat vaikuttaa laivojen aikatauluihin.
Pyrimme pitämään asiakkaamme ajan tasalla mahdollisista viiveistä ja tilanteen kehittymisestä.
26.1.2015 / USA:n itärannikkoa uhkaa voimakas lumimyrsky
Poikkeuksellisen voimakas lumimyrsky on saapumassa USA:n itärannikolle alkuviikosta. Lumimyrsky aiheuttaa koko maassa tuhansien lentojen myöhästymisiä ja peruuntumisia.
Esimerkiksi Chicagon lentokenttä sekä koulut ovat jo suljettu alkaneen lumentulon vuoksi.
Säärintama ulottuu aina Uudesta Meksikosta Mainen osavaltioon saakka.
UNECE on julkaissut sähköisesti sivuillaan Euroopan alueen vaarallisten aineiden maakuljetuksiin liittyvän ADR-sopimuksen vuoden 2015 version.
Sopimus tuli voimaan 1.1.2015, mutta ADR 2013 -sopimusta voidaan soveltaa 30.6.2015 asti.
21.1.2015 / Kiinalainen uusivuosi lähestyy
Kiinalaisessa kalenterissa uusi vuosi vaihtuu 19. helmikuuta. Vuoden vaihtumiseen on hyvä varautua ennakolta, sillä suurin osa Kiinan yrityksistä sulkee ovensa juhlapyhien ajaksi. Meri- ja lentokuljetuksissa uusivuosi ilmenee muun muassa tilaongelmina ja aikataulumuutoksina. Laivausruuhkia esiintyy normaalisti jo muutamaa viikkoa ennen vuoden vaihtumista ja joitakin juhlapyhien lentoja perutaan.
Kiinalaista uuttavuotta juhlitaan Kiinan lisäksi myös muutamissa muissa itäisen ja kaakkoisen Aasian maissa aiheuttaen muutoksia myös kyseisten maiden kautta kulkeviin kuljetuksiin.
Lisätietoja saat tarvittaessa omalta Kuehne + Nagel –yhteyshenkilöltäsi.
21.1.2015 / Ranskan kuljetusliittojen lakko jatkuu edelleen
21.1.2015 / Lakko jatkuu edelleen
20.1.2015 / Ranskan kuljetusliittojen lakko jatkuu
Sunnuntai-iltana alkanut Ranskan kuljetusliittojen lakko jatkuu toistaiseksi. Useat tiesulut estävät pääsyn suurimpiin kaupunkeihin sekä teollisuusalueille.
Seuraamme tilannetta ja tiedotamme mahdollisista muutoksista nettisivuillamme.
19.1.2015 / Ranskan kuljetusliittojen lakko
Ranskan kuljetusliitot ovat aloittaneet laajamittaisen lakon eilisiltana. Palkkakiistoista johtuvan lakon odotetaan kestävän ainakin huomiseen saakka.
Lakko voi aiheuttaa viivästyksiä kuljetuksiin.
19.12.2014 / Unkarin alv-lainsäädäntö muuttuu 1.1.2015 alkaen
Arvonlisäveropetosten kitkemiseksi Unkarin parlamentti on hyväksynyt sähköisen tiekuljetusten kontrollijärjestelmän (EKAER) käyttöönoton. Ensi vuoden alusta lähtien unkarilaisten lähettäjien ja vastaanottajien tulee rekisteröityä EKAER-järjestelmään. Tämän myötä vain EKAER-tunnistenumeron saaneet yritykset ovat oikeutettuja hoitamaan kuljetuksia, jotka koskevat yhteisön sisällä tavaroiden tuontia ja vientiä Unkarista/Unkariin.
Lain voimaantulosta järjestetään lopullinen äänestys vielä joulukuun aikana, jonka vuoksi muutokset ovat mahdollisia.
Lue lisää EKAER:n virallisilta nettisivuilta.
15.12.2014 / TIR-menettely jatkuu Venäjällä helmikuun loppuun asti
Suomen Tulli on saanut Venäjän tullikomitealta kirjallisen vahvistuksen TIR-menettelyn purkamisajankohdan lykkäämisestä 28.2.2015 asti.
TIR-kuljetukset sujuvat normaalisti kaikkien tullitoimipaikkojen kautta Suomesta Venäjälle ja Venäjältä Suomeen edellyttäen että toisen maan tulli on käyttänyt TIR-tullitakuuasiakirjaa (TIR-carnet) passitusasiakirjana omalla puolellaan.
Venäjä ei ole vaatinut lisävakuuksia, jos TIR-carnet’n sisältämä 60 000 euron takaus on riittävä kattamaan mahdolliset Venäjän verot ja maksut.
12.12.2014 / Viivästyksiä myrskyistä johtuen
Tämän viikon myrskyisästä säästä johtuen laivat ovat olleet myöhässä. Saksa - Helsinki välillä laivojen myöhästymiset aiheuttavat noin 1-2 päivän viiveen toimituksissa, UK:n liikenteen osalta viive on 2-3 päivää.
11.12.2014 / Lakko Belgiassa 15. joulukuuta
Belgian koko maan kattava lakko estää noudot sekä jakelut Belgiassa maanantaina 15.12.2014.
Tämän vuoksi Belgiasta lähtevää runkolinjaa ei ajeta 15.12.2014.
5.12.2014 / Joulunajan poikkeukset kuljetuksissa
Maanantai 22.12.: Normaalit toimisto-, nouto- ja kappaletavaraterminaaliajat.
Tiistai 23.12.2014: Normaalit toimistoajat. Kappaletavaraterminaali on auki 23.12. klo 8 - 16.
Keskiviikko 24.12.- sunnuntai 28.12.2014: toimisto suljettu.
Maanantai 29.12.- tiistai 30.12.2014: normaalit nouto-, toimitus- ja toimistoajat.
Keskiviikko 31.12.2014: Normaalit toimistoajat. Kappaletavaraterminaali on auki 31.12. klo 8 - 16.
Torstai 1.1.2015: toimisto suljettu (ylityöt mahdollisia erikseen sovittaessa).
Perjantai 2.1.2015: normaalit nouto-, toimitus- ja toimistoajat.
Maanantai 5.1.2015: normaalit nouto-, toimitus- ja toimistoajat.
Tiistai 6.1.2015: toimisto suljettu.
Toimistomme on suljettuna alla mainittuina päivinä. Ylityöt ovat mahdollisia erikseen sovittaessa.
Muina päivinä noudatamme normaaleja nouto-, toimitus- ja toimistoaikoja.
Ilmoitamme mahdolliset lentojen siirrot sekä peruutukset aina tapauskohtaisesti.
Vientiliikenteen viimeiset lähdöt ennen joulua lähtevät Vantaan terminaalistamme perjantaina 19.12. Tämän lähdön jakelut tapahtuvat pääsääntöisesti vasta joulun jälkeen pienellä viiveellä. Poikkeuksena on Italian liikenne, jossa viimeinen lähtö on jo perjantaina 12.12.
Viimeiset lähdöt, joista jakelut tapahtuvat pääosin ennen joulua ajetaan seuraavasti:
Italia: perjantaina 12.12.
DE, NL, BE, LUX, SE: perjantaina 19.12.
Muu Eurooppa: tiistaina 16.12.
Seuraavat vientilähdöt ajetaan normaalilla aikataululla 2.1.2015.
Paikkakuntakohtaiset tiedot noutoaikojen suhteen saatte tarvittaessa vientiliikenteenhoitajiltamme.
Tuonnissa viimeiset lähdöt terminaaleista ovat seuraavasti:
Saksa: maanantaina 22.12. / tiistaina 23.12.
Muu Eurooppa: perjantaina 19.12.
Tuonnin ensimmäiset lähdöt uutena vuotena ovat perjantaina 2.1.2015, poislukien UK-liikenne, jonka ensimmäinen lähtö on perjantaina 9.1.2015.
Paikkakuntakohtaiset tiedot noutoaikojen suhteen saatte tarvittaessa tuontiliikenteenhoitajiltamme.
5.12.2014 (Päivitetty) / Laivojen rikin oksidipäästöjä koskevat määräykset tulevat voimaan 1.1.2015 alkaen
Rikkidirektiivin määräysten mukaan Itämeren, Pohjanmeren ja Pohjois-Amerikan mantereen alueen merikuljetuksissa käytetyn polttoaineen rikkipitoisuuden tulee laskea vuoden alusta 0,1 prosenttiin nykyisestä 1,0 prosentista. Täyttääkseen määräykset, varustamot voivat siirtyä käyttämään matalarikkistä polttoainetta, asentaa rikkipesureita tai siirtyä käyttämään vaihtoehtoisia polttoaineita, kuten nesteytettyä maakaasua (LNG).
Varustamoille aiheutuvat lisäkustannukset tulevat nostamaan Suomessa kustannuksia koko kuljetusketjussa riippumatta varustamojen tekemistä ratkaisuista. Rikkidirektiivistä aiheutuvat kustannukset vaihtelevat liikennealueittain riippuen siitä onko laivauksen lähettävä ja vastaanottava alue rikkidirektiivin piirissä.
Kuehne + Nagel (BAL/BAAL) tulee veloittamaan rikkidirektiivilisän BAL/BAAL -tariffin mukaisesti 1.1. 2015 alkaen.
18.11.2014 / USA:n konttivedot
USA:n maantiekonttikuljetusten tilanne on muuttunut haasteellisemmaksi ja tilanteesta ennustetaan tulevan pitkäkestoinen. Uudet säännökset liittyen muun muassa ajotuntien määrään ja vaarallisten aineiden kuljetuksiin ovat vaikuttaneet konttikuljetusten tarjontaan, kustannuksiin ja aikatauluihin.
Vaikka tilanne markkinoilla on hankala, Kuehne + Nagel on valmistautunut järjestämään kaikki konttivetoajonne joustavasti perille omien kumppaneidensa kautta.
18.11.2014 / Turvatiedot meri- ja lentorahdeissa
Viranomaiset eri määrämaissa vaativat yhä enemmän meri- ja lentolähetysten turvatietoja ennakkoon, esimerkkinä tästä USA:n AMS-käytäntö ja uusimpana Kiinan CCAM. Onkin tärkeää, että asiakkailta saamamme lähetystiedot ovat oikein viranomaisten sanktioiden välttämiseksi.
Muistutammekin, että veloitamme turvatietomaksun EU-maiden ulkopuolelle menevistä meri- ja lentorahtilähetyksistä.
4.11.2014 / Ennakkotiedotus: Espanjan kuljetusliittojen lakko 17.-19.11.2014
Espanjan kuljetusliitot ovat ilmoittaneet aloittavansa kolmipäiväisen lakon 17.11.2014 alkaen.
Huomioithan mahdolliset lakon aiheuttamat viivästykset kuljetusaikoihin mikäli suunnittelet lähetyksiä Espanjasta/Espanjaan.